
Oferă onor. sale clientele parfumuri din cele mai renumite fabrici fran- 
ceze, ruse, germane şi engleze; pudre de orez, depilatoare și sapone alese, 
briliantine, superbe colorante pentru păr, diferite loţiuni, apăde colonia, de 
lavande, de verveine şi portugal, etc., ape și pomezi de ųuinquina parfumate, 
Capilarine, col-cream de la princesse şi comestice higienice, piepţini fini, 
Qdol, perii, paste pentru dinţi, thermometre pentru baie și diferite feluri de 
bureţi, glicerină, vasilină, lanolină şi tot felul de articole pentru tualete. 

Articole pentru menagiu, ca: ceaiuri, cafea şi cacao în sămânță şi pulbere, 
făină lactată Nestle, culori vegetale, arome şi esențe pentru liqueruri şi li- 
monade, romuri şi coghacuri, esențe pentru conserve alimentare, Sifoane cu 
cari se prepară ape gazoase, alcool şi sistematice mașiue pentru spirt dena- 
turat, ape minerzle şi diferite săruri pentru băi, cum și prafuri «<Zackerlin», 
carboral, borax, acid boric, naftalină ieftină, bicarbonat de sodiu, salol și chi- 
nine, etc. Aniline şi culori, aparate, accesorii şi gata soluţiuni, băi, pentru 
fotografie. Uleiuri și grăsimi minerale, parafină, benzină şi vasilină ameri- 
cană, terebentine, pensule, lacuri şi culori pentru pictură, vopsele, ceară şi 
sârmă pentrn parchete, etc. 

Diferite ierburi alese, rădăcini, scoarţe, frunze, flori şi seminţe pentru cea- 
iuri in şi muştaruri, precum și felurite uleiuri vegetale şi animale, ca : unt 
de cocos, de in, de ricin şi amigdale şi curat uleiu din ficat de morun pentru 
cura de iearnă, etc. 

Malte specialități farmacentice române, franceze şi germane, precum: bu- 
giie, balsamuri pentru viaţă, capsule, cataplasme, coaltare, crayoane, ceaiuri, 
drageie, elixire, emulsiuni uleioase, emplastre, glicerofosfate, globule, granule, 
injecţiuni, ovule, paste, pastile, perle, pilule, prafuri, săruri, supositorii, so- 
luţiuni, siropuri şi vinuri medicamentoase care, prin rolul ce îndeplinesc 
unele de a fi atiseptice şi desinfectante iar altele nutritive și intăritoare, sunt 
preparate cu scopul de a fi întrebuințate la vindecarea suferinzilor cărora să 
le redea sănătatea, forţa şi energia şi de a le fi reconstituante ale sistemului 
nervos indepărtându-le cu totul anemia şi slăbiciunea generală. 

Bogat asortiment de caucinacărie și pansamente cum instrumente şi acce- 
sorii de resortul Farmaciei, Obstetricei şi Chirurgiei, Opticei şi Dentisticei, 
ca : vată şi tiloane, guthapercha şi muşamale impermeabile, tuburi de cau- 
ciuc, canule, injectoare şisistematice irigatoare pentru Moaşe şi Lehuse, pompe 
trage-lapte şi biberoane, ploşti şi lighiane de porțelan, specule, aţă de mă- 
tase şi ace, siringi, sonde, aparate inhalatoare, bandage şi cercuri herniare, 
corsete elastice pentru doamne şi ciorapi pentru varice, tuburi stomachale, 
pulversitoare şi vaporisatoare, preservative, suspensoare, thermometre maxi- 
male cum şi alte utensile și accesorii de sticlă, aluminiu, platină, faianţă şi 
porcelan, ochelari, foarfeci şi clești, etc. 

La cerere, expediază în orice parte a 'Ţărei, contra ramburs, prompt şi cu 
preţurile cele mai iefţine, ori și ce fel de mărfuri din această branșă. 

MASTIHA. 


Y arioara e o fetiță cu ochii ca două albăstrele, apă- 
rate de gene lungi, cu părul bălaiu și moale ca 
mătasea. Dar fața trasă și searbădă pierduse ve- 
& selia şi gingăşia copilăriei. Femeile, când o văd, 
oftează gândind: «De cât să rămâe copil tără mamă, mai 
bine ar muri innaintea ei.» 

Abia opt ani, și poartă grija frățiorului mai mic. Așa, 
slăbuţă, îl ia în brațe, când plânge, îi strânge flori şi pie- 
tricele, îi face din te miri ce, jucării ca să tacă, ștergân- 
du-i lacrimile cu mâneca, îl mângâe: «Taci, puiule, nu plânge 
că te-aude lupul.» 

Băieţelul, cu glas înnecat de lacrimi, întreabă: «Şi ne 
mănâncă, Uţo?» —«Dacă te-aude, vezi bine.» 

Copilul lipește căpșorul bălan de pieptul surioarei și sus- 
pinând îngână: «Tac, Uţo; dar mi-i foame.» 

Mărioara oftează gândind: dacă ar cere pâine, maștiha 
ar certa-o. «Pân ne dă mama mâncare, să-ți spun pove- 
stea cu trei ezi, vreai.?» — «Spune.» 

Poveștile Uţei țineau adesea loc de mâncare lui Niculiţă. 

Erà în ziua de stântul Petru. Toader, tatăl copiilor, nu 
plecase la cărăușie. Sătul de drumuri, după ce-a mâncat, 
sa dus în livadă şi sa culcat ascuns în earba mare pân 
la brâu. 

Mărioara și cu frate-său au fugit și ei din casă, doar ar 
mai scăpă de gura lleanei, care nu-i mai slăbeă cu ocă- 
rile și blestemele. Au mers încet tocmai sub un măr din 
fundul pomătului. Fetița, și-a culcat frățiorul cu capul pe 
brațe şi-a inceput să-i cânte: «Maștiha m'a tăiat; în oală 
m'a fiert, tata m'a mâncat, oscioarele sub masă le-a arun- 
cat. Surioara mi le-a adunat și sub un pom le-a îngropat. 
La patruzeci de zile suflețelul în porumtel sa prefăcut.» 
Fetița cântă trăgănat, duios, așa cum îi erâ inima, i se pă- 
reă că dânsa e fata din poveste. La urmă oftă adânc de 
jalea cântecului, băieţelul oftă și el de mila băiatului tăiat 
Și zise: 

— Rău e făr de mamă? 

— Niculiţă, puiule, e rău când nai mamă adevărată. 
Cum ne bate! Poate odată și dânsa o face ca maștiha din 
poveste. Auzi tu, Niculiță? 

— Aud, dar eu nu vreau să mă taie, că doare. Nu-i 
așa, Uţo? 

— Nici eu nu vreau. Ştii una, hai să fugim în lume, de 
cât să răbdăm foame și bătaie. 

— Să fugim, Uţo. 

— Seara când a venit tata și ne-a chemat la masă, dânsa 
a sărit cu gura cam mâncat. Noi, bieții, eram flămânzi. 
Dela amiazi, c'o bucăţică de mămăligă și de bors cu bu- 
rueni. Dânsa a mâncat în ascuns ouă. Am văzut găoacele 
la gunoiu. Zice că le vinde să ia sare și gaz, parcă tata 
nu-i dă bani. Când a întrebat-o de nare ouă a zis: «De 
unde? Le mănâncă hămisiții de copii.» Tare-i rău făr de 
mamă, Niculiţă. 

— Rău, Uţo, tare rău! 

— A adus tata pește și pâne. Nouă nu ne-a dat nici 
cât la un șoarece. Să fi cerut eră vai de pielea noastră. 
Când nu-i tata acasă, mă bate, și de necaz, te bate și pe 
tine fär de milă. 

-— Da, și mă doare. 

— Mâna şi spatele mi-s vinete de eri, când mi-a tras cu 

cobilița că n'am venit curând dela apă. Să nu fii tu, Nicu- 
liță, m'aș duce pe gârlă ca fata morarului. Pe cea lume 
poate o fi mai bine. 

— Acolo nu ţi-e foame și nu te bate. 

— Poate ași găsi pe mămuca cea bună. ii tu minte 
Niculiţă cum ne la și ne pieptănă de cu milă? 

— Asta eră să ne opărească. 

— Nui e milă de noi. Mămuţa, săraca, de căpătă un 
covrig, nil aducea nouă. 

— Asta s'ascunde și nu ne dă nici ce-aduce tata. 

— N'am avut noroc ca alți copii. Dimineaţa, Tincuţa s'a 
dus cu mă-sa la biserică. Mi-a zis: «Tu nu mergi?» Ştii 
una, Niculiţă, să fugim de-acasă. 

— Unde? 

— Incotro neor duce ochii. Foame și bătaie găsim ori 
unde. $ 

— Să fugim, Uţo. 

Copiii stau tăcuți. 

Parcă hotărârea le mai ogoiase suterința. Niculiță ațipì. 
Mărioara îl privi un răstimp cu drag, pe urmă își rezemă 
capul de pom, și-o fură somnul și pe ea. 

De odată copila sări ca arsă, Ileana venise pe la spate 
co nuea şi începu a o lovi, zbierând: 

— Dormi, duglișo. Nu plăteşti nici mămăliga. Du-te, adă 
apă și toarnă la pasări. Pier de sete și tu dormi, dormir-ai 
somnul mâni-tii, că bun odor mi-a lăsat pe cap. Tată-tu se 
plimbă la crâșmă și eu să vă robesc, mânca-var prăjiți? 

Uţa tremură ca varga. Niculiţă, trezit din somn, incepu 
a plânge. 

— Ce urli, diavole, că te croesc. 

Toader auzise şi văzuse tot. Jalea copiilor, hotărârea de a-și 
luă lumea în cap îl arsese la inimă. Când a mai văzut cum 
zmeoaica de nevastă-sa loveă în Mărioara făr de milă, ìl 
prinse o furie și necaz, că sări ars din loc și luă nueaua din 
mâna lleanei, strigând: 

— Ar trebui s'o rup de spinarea ta. Cum te 'nduri să 
dai întrun copil crud mai rău ca 'ntr'un câine? 

-— Ce! mai luat argată lor! Ei sà doarmă, eu să muncesc? 

— Te-am luat să le ţii loc de mamă. Eu aduc de toate și 
copiii miei rabdă foamea. 

— Te-au umplut diavolii de minciuni. Din pricina lor 
nam traiu in casă. Mai bine nu mă măritam decât să fiu 
de râsul copiilor altuia. 

-— Ascultă, femee, cu sila nu te-am luat nici nu te ţiu. 
Destul rabd de un an: copiii neprimeniți, mai rău ca de 
Țigan. Ce-au avut dela biată mă-sa sa rupt. Cusutu-le-ai tu, 
barim, o cămașă? Am adus fetei deo rochiță și ţi-ai fă- 
cut trei şorțuri. Broboada iai dat-o surori-tii. Goi îi lași, 
flămânzi îi ţii, de bătut îi baţi, le ești ciumă, nu mamă. la-ţi. 
ce-i al tău să te duc de unde te-am adus. 

— Dar ce m'ai luat de pe drumuri? 

— Altfel să ştii că intru în păcat. Nu pot răbdă să-mi văz 
copilul de râsul tău. Ai crezut că o să fiu surd și chior, 
că te voiu lăsă să-ți joci caii cum îți place? Nu, dacă erai 
cu milă de copiii mei, m'ași fi robit și pentru tine; doar 
vezi, bețiv nu-s, leneș nu, muncesc și aduc la casă; dar 
din munca mea vreau să aibă parte și copiii mei. Nu să-și 
ia lumea 'n cap ori să se înnece ca fata lui Petruț. Ala 
nu-i tată, e câine. 

— Te uiţi tu în gura copiilor. Imi faci zile amare. Să 
vedem ce-o zice judecata. 

— Pân la judecată, eu te scot afară. Să nu te văd in 
casa mea. Judecătorii au să priceapă că nu pot ţineă ca- 
lău copiilor. Uite, trupul fetei e vânăt ca postavul. Intr'un 
câine și dai mai cu milă. Ce-ţi sunt ei vinovaţi? Doar biata 
maică-sa nici nu-ți știă de nume, să zici că-i porți ură; co- 
piii sunt buni, cât a trăit răposata na pus mâna pe ei. Și 
tu îi ucizi. 

—  Hlinciuni! 

— Cum minciuni? Vin aci, Măriuţă. 

Copila s'apropie tremurând ca varga. Toader ridică må- 
neca dela cămașa fetei. Mâna și spatele erau vergi vinete. 

— Ce mai zici, aspido? Mama pădurii va fi mai blândă 
cu nişte copii nevinovați. 

— So fi lovit. 

— Cu ce te-a bătut, Uţo? 

— Cu cobilița, că n'am venit curând dela apă. Dar n'am 
putut, că era năvală. 

— Ruşine! Se vede că voi femeile sunteți mai anapoda 
decât lupoaicele. Uite Călin, tată vitreg, și cum îngrijește 
de copii! l-a dat la școală, îi poartă curat, nu-i bate. 

— Copiii trebuie să știe de frică. Tu ești moale, nam 
să-i las doar să-mi sară în cap. Copilului să-i dai de mic 
învățătură. 

— Dar să-l ucizi, să-l ţii nemâncat şi neprimenit, asta-i 
învățătură? Ție-se de tine. Tu, Uţo, du-te şi chiamă pe 
bună-ta să rămâe cu voi. 

Toader încărcă frumos calabalâcul Ileanei și-o duse in 
satul ei, hotărit să se despartă. 

i Sofia Nădejde 


———— = ZT 33 s DO i 


Cetatea Colţei şi întăriturile dela Selea. 


etatea zisă acuma a Colței, (pe ungureste Coldsvar, 

în care var e cetate, iar colds e colț, după româ- 
nește), se află spre miază noapte-resărit dela Sar- 
misegetuza pe malul ripos al riului Morei, nu de- 
parte de riul Clopotiva, și-o apără în potriva unui dușman, 
care ar fi pătruns din Oltenia noastră pe lângă Retezatul, 
coborându-se de-a lungul văei riului Morei. Spre miază- 
noapte dela ea se întinde Valea Streiului pân la Mureș. 
Cetatea aceasta e făcută pe Columna lui Traian, dar Pe- 
tersen şi Cichorius au crezut-o că e Sarmisegetuza, vă- 
zută de departe. D-l Teohari Antonescu înse a dovedit că 
învățații sus pomeniţi s'au inșelat. In adevăr, din fericire, 
ruinele Colței sunt foarte bine păstrate și nu încape indo- 
ială că d-sa a nimerit bine. 

Zidul din tață — întors spre resărit—e făcut din două 
jumătăți, aproape de-o potrivă. In jumătatea din dreapta 
eră o poartă, cu un turn de-asupra. Turnul era cu două 
caturi, c'o fereastră mare sus și cu două mici jos. Jumă.- 
tatea de zid din stânga era parte încovoiată niţel, parte 
dreaptă. 

Dăm aci planul cetăţei. 

Dacă intrăm pe poarta F de pe laturea dela miază- 
noapte, poartă de 2",50 lărgime, dăm intr'o curte ingustă 
și neregulată, cu clădiri din jur în prejur. Spre apus se 
văd trei camere în șir, H, I, J, dintre cari cea din mijloc 
e pe jumătate mai îngustă de cât celelalte două. Spre 

resărit era un zid (0,0) cu câte un turn la capete (D,E); 
iar spre miazăzi e o cameră, K, în care se întră printr'o 
ușă și din care prin altă nS se intră în turnul E. La mia- 

Planul ruinelor dela Colțea. 

zăzi se află un turn pătrat L, mai înnalt de 16 metri. Fie- 
care lature era de peste 10 metri, iar zidul gros de 2 mwe- 
Turnul era cel puțin cu trei caturi, cum se vede de pe 
urmele grinzilor în ziduri. Fereastra de jos, dela laturea de 
miazăzi era mare, largă, înprejmuită cu lespezi de piatră și 
de-asupra cu arc boltit. Pe laturea apuseană e altă fereastră. 
Cetatea, fiind clădită pe un colț de munte prăpăstios, erà 
foarte tare dela sine şi prin zidurile și turnurile cu cari eră 
înzestrată, dar arhitectul nu sa mulțumit cu atâta, ci a fä- 
cut un șanț adânc în fața feței resăritene A, B; iar mai 
departe, la 50 de metri, unde limba de pământ e mai în- 
gustă, a mai făcut un șanț larg de 5 metri și cu pământul 
scos din el o dâlmă înnaltă de 4 metri. Spre resărit și spre 
apus de limba de pământ sunt prăpăstii de spăriat. 
Dar drumul spre Sarmisegetuza nu erà deschis și nea- 
părat nici dinspre Porţile de fier. Pe Columna lui Traian 
se văd niște întărituri, iar la trecătoarea Selei se află și 

până azi ruine de ziduri și de turnuri. D-l Teohari Anto- 
nescu, ținând seamă de arătările Columnei și de ruinele de 
azi, închee că s'au înșelat acei cari și-au închipuit că mae- 
strul a aretat și aci tot Sarmisegetuza, măcar că nu seamănă 
nici împrejurimile, nici întăriturile cu ale acesteia. 

D-l Teohari Antonescu nu primește părerea celor cari 
cred că Sarmisegetuza a remas în puterea Romanilor după 
războiul cel di'ntâiu și că, în al doilea, capitala lui Dece- 
bal ar fi fost altă cetate. D-sa crede că, între alte înda- 
toriri ce Traian a pus Dacilor, după ce i-a înfrânt întâiași 
dată, a fost şi dărâmarea întăriturilor dela Porţile de fier 
și părăsirea satelor de-acolo. D-sa mai crede, sprijinit pe 
aretările Columnei lui Traian, că tot Sarmisegetuza a tost 
capitală și după înfrângerea întâia, dar mai întărită. Așa 
zisul palat al lui Decebal, alipit lângă laturea resăriteană 
a cetăţei, a fost zidit înnainte de războiul al doilea Poate 
că garnizoana romană o fi stat la Dealul lui Balint, la miază- 
noapte-resărit de Sarmisegetuza, unde se află urme de zi- 
dărie, de şanţuri și de turn. În tocmai cum se arată pe 
Columna lui Traian, turnul era rotund și zidul încunjură- 


tor de-asemenea rotund. 
St. Pi. 


Doe Se a a 


Pomii neroditori. 


Revista Economia dă următorul sfat ca să facem să rodească 
pomii neroditori. Ramurele tinere de 1 sau 2 ani, le: îndoim în 
jos şi le legăm lără de a le tăiă, în forma unui arc din partea 
de desupt a crengii, cu piele de tei, ori cu nuiele de salcă. Cât 
de tare să se îndoaie ramurele, depind tutdeauna de pomul res- 
pectiv. Un pom cu frunzişul des şi cu crengi multe, sufere, ba 
gi are de lipsă ca vârful ramurei să ajungă chiar la partea din 
jos, lormând astfel un cerc închis. La alţi pomi e destul a în- 
duplecă ramurile numai într'atâta, ca între vâri și între partea 
groasă să rămână încă loc de o palmă. La nici un caz însă nu 
e bine să legăm toate ramurile; unele trebue lăsate libere. Urmarea 
legării e că ramurile îndoite desvoltă o mulţime de muguri de 
floare, care aduc apoi şi rodul dorit. Pomul producând muguri 
mulţi, și-ar da toată putere în decurs de 2—3 ani și după aceea 
ar trebui să se usuc. 


— 0 

Din învăţăturile Mântuitorului. 
(—] 


“Adevăr zic vouă, de veți avea credinţă 
«şi nu vă veţi îndoi, nu numai veţi face a- 
«ceasta ce s'a făcut smochinului, ci chiar de- 
«veți zice muntelui acestuia: ridică-te şi te 
«aruncă in mare, se va face. 

Sunt aproape două mii de ani de când se născu, în micul 
orăşel al ludeei, Betleem, Domnul nostru Isus Hristos. 

De atunci au curs timpuri și mai bune şi mai rele, au răsărit 
oameni şi mai înţelepţi şi mai puţini înţelepţi, civilizaţiunea şi 
cultura au înaintat mereu, minţil> sau ascuţit; dar nici una. 
din aceste minţi n'a putut da naştere unor idei mai înalte, unor 
învățături mai bune decât ale fiului Fecioarei din Nazaret. 
Pildele şi învăţăturile lui n'au fost și nu vor fi ajunse, căci El 
este «Fiul lui D-zeu unul născut, carele din tatăl s'a născut mai 
nainte de toţi vecii». El este: «Dumnezeu adevărat din D-zeu 
adevărat». 

Intre Frumoasele Lui învățături este şi aceasta: 

«Adevăr zic vouă, de veţi aveă credinţă şi nu vă veţi îndoip 
nu numai veţi face aceasta ce sa făcut smochinului, ci chia 
de veți zice muntelui acestuia: ridică-te și te aruncă în mare 
se va face». 

Prin aceste cuvinte, Fiul lui Dumnezeu voiește să arate disci- 
polilor săi puterea cea mare a credinţei şi a statorniciei în 
această credinţă. 

Vrea să le spună că cu credinţă neindoioasă, cu credinţă şi 
răbdare, cu credinţă statornică, vor puteă săvârşi ori şi ce, 
lucrurile cele mai grele: «chiar de veţi zice muntelui acestuia: 
ridică-te şi te aruncă în mare, se va face». 

Arătându-le puterea cea mare a credinţei, Mântuitorul le pre- 
zice şi soarta lor viitoare, le arată viaţa de martiri ce o vor 
duce, suferinţele şi chinurile ce vor îndură, le deslăşoară îna- 
inte calea spinoasă pe care trebue să meargă şile spune: Ade- 
văr zic vouă, de veţi aveă credință şi nu vă veţi îndoi, chiar 
lucrurile pe care voi le credeţi imposibile de realizat, le veţi 
puteă face. Chiar atotputernicii zilelor în care voi veţi trăi, chiar 
stăpânitorii vremelnici ai popoarelor, regii și împărații vă vor 
ascultă. 

Adevăr zic vouă! Numai prin credință statornică veţi face ca 
învățăturile Mele să se lăţească; numai prin credinţă statornică 
veți răspândi legea Mea, îndreptând omenirea rătăcită pe calea. 
adevărată, pe calea progresului şi a civilizaţiunii, pe calea 
mântuirii! 

Adevăr zic vouă! Numai prin credinţă statornică veţi puteă 
face ori şi ce veţi voi. 

lată ce voiește să le spună Mântuitorul Apostolilor prin aceste 

cuvinte. Şin adevăr, dacă. ne readucem în minte primele tim- 
puri ale creştinizmului, vedem că cela zise de Isus Hristos s'au 
realizat; vedem că numai prin credință şi statornicia în ea, 
sa intemeiat această religiune, căci nu dorul de bogăţie, nu 
dorul de ridicare, nu mândria individuală a făcut pe Apostoli 
şi pe martiri să sufere atâtea chinuri batjocoritoare !... O putere 
mai mare, o putere neîntrecută de altele, o putere pecare nimeni 
n'a putut s'o smulgă din inimile lor, puterea credinţei i-a făcut 
să îndure toate, să primească chiar moartea cu cea mai mare 
linişte !... Se ridicau ruguri pe care aveau să fie arşi, se înălțau 
stâlpi de care aveau să fie legaţi spre a ţine locul torțelor 
şi ei priveau aceste lucruri cu cea mai mare seninătate!.. 
Nici o împotrivire din partea lor, nici o încercare de apărare, 
ci din contră bucurie cu atât mai mare, cu cât şi chinurile aveau 
să [ie mai grele. 

Şi când vedem 12 oameni, 12 oameni din treapta de jos a po- 
porului Ebreu, răspândind, întrun timp foarte scurt, doctrina 
cea nouă, cucerind lumea şi învingând toate piedicile cu o sin- 
gură armă, credinţa statornică, ne convingem pe deplin de adevărul 
ziselor Mântuitorului. Primejdiile, chinurile şi suferințele pe care 
cei 12 Apostoli le-au întâmpinat în predicarea religiunei celei 
noi, mulţimea pe care ei au cucerit-o cu o singură armă, cu ce 
se poate asemănă mai bine decât cu un munte gigantic pe 
care ei l-ar fi aruncat în apă? 

Tabloul, care ne-ar prezentă pe cei 12 Apostoli propovăduind 
reuşind să convertească neamul omensc, cu ce sar asemănă 
mai bine decât cu un al doilea tablou în care nu oameni, ca 
Apostolii, ci numai câtevă turnici, ar mută din loc un munte 
uriaş?... lată dar că: «De veţi aveă credință şi nu vă veţi îndoi, 
chiar de veţi zice muntelui acestuia: ridică-te şi te aruncă în 
mare, se va face», 

Invăţăturile fiului lui Iosit şi al Mariei şi-au avut în tot timpul 
rostul lor, au arătat în toate vremile calea cea dreaptă, calea 
cea bună de urmat. Intotdeauna aplicarea lor în viaţa de toate 
zilele a adus numai mulţumire, numai bine și fericire acelora 
cari le-au practicat. Şi cu cât vremile trec, cu cât apucăturile 
se îmblânzesc, cu cât moravurile se îndulcesc, cu atât cunoaşterea 
lor devine mai trebuincioasă. 

Cuvintele: «De veţi aveă credinţă şi nu vă veţi îndoi etc»., 
trebue să ne vie în minte ori de câte ori vom aveă de săvârşit 
un lucru, căci numai prin credinţă vom ajunge acolo unde 
voim. Numai credinţa statornică în rezultatul bun al întreprinderii 
noastre, ne va îndemnă, ne va da putere să lucrăm neincetat, 
numai ea ne va face ca să luptăm cu toate greutăţile și primejdiile 
ce vom întâmpină. 

Observarea vieţii de toate zilele, atât a indivizilor în parte 
cât şi a popoarelor în genere, ne arată că acolo| unde este un 
ideal şi o credinţă statornică în acel ideal, se săvârşesc lucruri 

din cele mai grele, se ridică clădiri măreţe, se înalță monumente 
vrednice de admirat, se străpung munții prin tuneluri de zeci 
de kilometri, se produc opere de artă şi de literatură, se săvârgesc 
atâtea şi atâtea fapte înaintea cărora mintea omenească rămâne 
cuprinsă de aumirare. Din contră, acolo unde lipseşte idealul, 
sau acolo unde deşi există un ideal, dar lipsește credinţa sta- 
tornică în reuşita acelui ideal, nu se săvârşeşte nimic de seamă; 
chiar lucrările mari şi frumoase ce se încep uneori, rămân ne- 
terminate. Când nu crezi că, lăcând o lucrare, vei ajunge acolo 
unde doreşti, atunci arare ori se întâmplă s'o faci. 

Iată dar învățătura ce rezultă pentru noi: credinţa tare, 
credinţa statornică în toate lucrările ce vom întreprinde. Numai 
prin ea vom puteă săvârși ori şi ce, numai astfel vom mulţumi 
pe cei ce ne înconjoară şi vom fi mulţumiţi şi de noi înşi-ne, 
numai aşă vom dobândi fericirea în viața aceasta şi în cea 
viitoare. 

loan Grigorian. 


OR 
i, Bucureşti există un Bulevard numit Bulevardul Di- 
Jf nicu Golescu. Mulţi s'or fi întrebând : cine-a fost acest 
Dinicu Golescu și ce-o fi făcut? Să le spunem noi. 
Dinicu Golescu este tatăl fraţilor Golești cari au jucat 
un rol mare în dezvoltarea politică a ţării noastre. 
Aceşti fraţi sau numit: Radu, Alexandru, Stefan şi Nicolae (1). 
La 1821 Dinicu Golescu, care se iscăleă Constantin Radovici 
din Goleşti, a fugit la Braşov, deoarece în ţară isbucnise răs- 
coala lui Tudor Vladimirescu, şi nu voiă să se întoarcă în ţară, 
când se sul pe tron Grigore Ghica cu care era în relaţii prie- 
teneşti. Fugise din ţară de vre-o patru ori, în patru băjenii şi 
ştia Ice e în ţară. De aceea preferă să stea cât mai mult 
în ţări streine. Şi întreprinse călătorii „mai lungi prin Ungaria, 
Austria, Rusia, Italia şi alte tări în două sau în trei rânduri 
prin anii 1824, 1829, 1826, călătorii pe cari le-a descris într'o 
carte ce astăzi este foarte rară. Academia Română o păstrează 
cu sfinţenie între manuscripte. Dinicu Golescu face o descriere 
amănunţită a celor văzute de el, ca : şcoli, biserici, spitale, case, 
autorităţi. Descrierea Veneţiei, de pildă, merită toată luarea 
aminte. E curios că n'o admiră. Sunt case care trebuie să fi 
fost frumoase vre-o dată... 
Cartea cu călătoriile scrisă întii în Greceşte, apoi în românește, 
şi tipărită la Buda la 1826, la tipografia Regală a universităţii 
ungureşti. 


(1) Vezi «Albina» II An pag. 197. 

Marele Logofăt Golescu are meritul mare că în acele timpur' 
tăranul era socotit mai rău ca un câine, «<a făcut săi cază de 
pe buze în inimi — cum toarte bine spune d-l Pompiliu Eliade, 
dragostea de țărani, a fost cel dintâiu care să ridice glasul în 
Țara Românească, în favoarea clasei plugărești, cel dintii care 
să spună adevărul crezut, fără rezervă şi fără ocol, şi din acest 
punct de vedere trebuie socotit ca «cel dintâiu Român modern», 
Trei fraze din cartea sa trebuesc notate, mai ales: «Mai bine 
grădinar la Viena decât Mare Ban în Ţara Românească». «Un 
lucru esta sigur că noi am rămas foarte înapoia tuturor celor- 
lalte popoare». «Este timpul să ne'deşteptăm». 

El se aderesează „la cei mai distinşi compatrioţii săi şi-i 
roagă să se constitue în societate şi să traducă în româneşte 
cele mai bune cărţi din alte limbi. Si în afară de această so- 
cietate cu totul literară. Marele Logofăt Golescu visează o alta 
cu caracter social şi politic. 

La întoarcerea sa în ţară înfiinţă îndată la moşia sa Goleşti 
un internat pentru învăţătura copiilor de ţărani din trei judeţe 
vecine : Muşcel, Argeş, Dâmboviţa, şi chemă din Sibiu ca director 
al acestei şcoli pe un Ardelean pe care îl cunoşteă din vre- 
mea băjeniei, pe vestitul istoric Aron Florian. La finele celui 
dintâiu an de studii, elevii jucau ca un fel de examen tragedia 
morală Regulus tradusă din nemțeşte de poetul Iancu Văcărescu. 
Tot aci eră adusă şi o orhestră de lăutari care în urmă a cân- 
tat la palatul Domnesc. 

Golescu iubea mult pe tânărul Heliade Rădulescu care în 1826 
încercase o traducere a piesei Amfitrion de Molière și aveă de 
gând să-şi scrie cursul de Aritmetică predat la Sf. Sava, şi îl 
iniţiă în planurile sale de reformă. Heliade spune că a fost pus 
să depuie un jurământ în biserica dela Goleşti că va îndeplini 
într'o zi punct cu punct un lung program de reforme ce i-a 
adus la cunoştinţă. lată câteva din proiectele boerului Golescu : 

Transformarea şcoalei neregulate numită Sfântul Sava des- 
chisă de (Gheorghe Lazăr, în şcoală secundară regulată sau Co- 
legiu, şi înfiinţarea unei şcoale la fel în Craiova. 

Infiinţarea de şcoale normale (1) în toate capitalele de judeţ, şi 
de şcoale începătoare în toate satele. 

Infiinţarea unuia sau mai multor jurnale în limba românească. 

Infiinţarea teatrului naţional. 

Incurajarea literaturii naţionale şi ca început, întreprinderea 
de traducţiuni a operilor mari de toate literaturile. 

Desfiinţara unui oarecare monopol pe care ultimul Domn 
fanariot île ordase pentru câteva zecimi de ani, la tipografi 
privilegiați. 

In sfârşit o educație completă, o schimbarea în temelia spi- 


(2 Pe vremea aceea, școală normală insemni școală primară. 

ritului public în scopul d'a face să se uite pe cât cu putință 
vechiul regim fanariot. 

Aceste visuri cari se realizară mai târziu fură punctul de 
plecare a unei «Socie/dți pentru propăşire» pe care o fondară 
Golescu şi Heliade şi la cari aderară îndată un mare număr de 


Aron Florian. 


membri ai înaltei boerimi bucureştene, printre cari însuşi frații 
lui Vodă. Dar se feriră să dea în vileag statutele. Voiau întâiu 
să pipăe terenul să vază ce zice guvernul şi cari vor fi piedicile. 

Această societate nu fu pentru un moment decât Societate 
Literară şi întrunirile le ţineau la casa lui Golescu (unde e azi 

palatul regal). Aci şi în faţa lui Dinicu a citit Heliade cele dinti! 
ale sale scrieri în proză şi în versuri, precum şi traducţiuni! 
Incetul cu încetul o opinie comună începi a se formă în sânul 
societății privind trebuinţele cele mai imediate ale principatului. 
Când Ruşii năvăliră în 1828 în ţară, Societatea eră în punctul 
da deveni ceeace își propusese să fie: <O Societate pentru 
progres» sau o societate politică. Golescu scrise în vremea aceea 
o culegere de tratate între România şi Turcia spre a scoate la 
iveală, drepturile ţării; apoi traduse din greceşte două opere cu 
caracter filozofic: o adunare de pilduri religioase şi morale în 
1826, un tratat de filozofie morală în 1827. In acest an Heliade 
voi să scoaţă o gazetă în limba română, Chisseleft nu-i dete 
voie; în 1829 Dinicu Golescu reuşi pe lângă Chisseleft ca să-i 
dea voie lui Heliade şi atunci apăru Curierul Românesc. Dinicu 
Golescu mai are marele merit d'a fi trimis la Lipsca în 1825 
pe trei români, între cari şi C. Rosetti (nu C. A. Rosetti) cari 
scoaseră cea dintii gazetă în româneşte: Fama Lipschei. 
A murit de holeră în anul 1829. 
D. Teleor. 


PI 


FORMAREA MINŢEI ŞI-A INIMEI 


== 


coala are menirea ca, pe lângă învăţarea cetitului, scrisului 

și socotelei, să mărească pe cât se poate puterea minței 

și să imblânzească inima copiilor. Pentru ajungerea acestui 

scop sânt de mare folos tablourile de animale, de plante 

cari nu se găsesc în fiinţă la faţa locului, precum şi zu- 

grăvirea faptelor istorice ale patriei şi cele din viaţa oame- 
nilor, cari pot servi de învăţătură ori de îmblânzire a iuimei 
făcând pe şcolar mai bun. 

Din vorbire şi istorioare citite rămâne ceva; dar mult mai puţin 
decât din cele ce se văd aevea ori numai zugrăvite. Nu toţi copiii 
pot fi aşa luători aminte, încât s'asculte o povestire chiar scurtă 
dela început păn la sfârșit; pe când un tablou se deschide deo- 
dată ochilor și mintea îl cuprinde în întregime. 

Putem povesti mult despre elefant, dar greu își va face copilul 
închipuirea cum e. Dacă a avut prilej să-l vadă la o menajerie 
ori la un muzeu, nu-l mai uită. Dacă nu-l poate vedea aevea, 
să-i arătăm cel puţin chipuri de elefant, spunându-i de câte ori 
e mai mare decât boul ori calul. Vederea acestora nu-i foloseste 
numai că ţine mai bine minte, dar îi ascute puterea de observare, 
îl face să caute şi descopere singur cum sunt picioarele anima- 
lului, ori ochii, gura ete., lucruri cari îi pun mintea în lucrare 
şi-l fac să cerceteze şi să gândească singur cu vorbele și priceperea 
lui, nu să repete ca un papagal vorbele şi şirul lor din carte. 
Astfel se agereşte şi deşteaptă mintea : școlarul se mai deprinde 
a spune limpede cugetările. Cine a făcut astfel lecţii vii cu şcolarii, 
a aflat cum adesea copii cari par mărginiţi la învățatul din carte, 

dovedesc că nu sunt proști, când e vorba să spue lucruri văzute 
cu ochii. Faptul nu e de mirat, învățatul după carte e lucru nou 
pentru mintea copiilor de sătean; li se pare un fel de «farmazo- 
nie»; pe când cercetarea şi observarea lucrurilor din lume e ade- 
vărata şcoală la care a învăţat omenirea şi a ajuns să fie ce este. 

Un şcolar slab la carte nu trebuie osândit deodată că e prost 
şi leneş. Invăţătorul e dator să încerce metoda firească, să-i 
trezească mintea, făcându-l să observe lucrurile aevea. Agerindu-i 
judecata, cu vremea va pricepe şi cartea, care trebuie să pară 
lucru foarte ciudat copiilor de săteni. 

Dela lucrurile din natură se trece la tablouri de animale și la 
întâmplări de-ale oamenilor ori din istoria patriei. Şcolarul îl 
lăsăm să observe singur şi să-și spue părerile. Cu acest prilej, în- 
văţătorul pătrunde în sufletul copilului, îl vede cât e de deştept 
şi cum simte el. Numai aşa poate lucră cu folos asupra inimei lui, 

Vederea tablourilor are mare putere asupra copiilor şi-a oa- 
menilor, de aceea e binesă li se arate icoane cari să-i înduioșeze 
pentru nenorocirile altora. Tot așa arătând tablouri cu întâm- 
plări din istoria patriei, îi vom face mai patrioţi. 

Mintea școlarilor şi-a oamenilor nedeprinşi cu cartea oboseşte 
mai curând și nu poate ţine minte o întâmplare numai povestită, 
pe când un tablou i se aşterne deodată ochilor: întâiu vede partea 
cea mai însemnată; pe urmă de ce se uită, de ce vede şi altele 
cari se întipăresc în creeri. 

E lucru dovedit că prin icoane alese se poate trezi în copii 
milă, dragoste de patrie şi chiar înăbuşi unele simţiri rele, cum 
e cruzimea, răutatea, nemila de suferinţele altora și atâtea apu- 
cături rele, pe cari învățătorul trebuie să le plivească din sufletul 
şcolarilor. 

In zadar vor ageri mintea dacă nu vom lucră din răsputeri 
asupra inimei școlarului. Dacă va fi rău şi pismaș, mintea îi va 
fi în slujba acestora și cu cât va fi mai iscusit, cu atât va folosi 
în rău nu în bine. Dar se ştie că mintea e în sluja patimilor şi 
de aceea trebuie să ne îndeletnicim nu numai cu mintea şcolaruiui, 
ci şi cu simţurile și inima lui. 

Un şcolar cu apucături de hoţie cu cât va aveă mintea mai 
ageră, cu atâta va fi mai primejdios, dacă nu reuşim să înnăbu- 
şim în el aplicările rele. Trebuie pusă multă stăruinţă spre a le 
formà inima; altfel putem zice că agerindu-le numai judecata îi 
înnarmăm pentru rău. De mare folos ar fi ca istorioarele cu în- 
teles de milă, de dreptate, de dragoste pentru părinţi, fraţi, pentru 
cei nenorociţi să aibă dacă s'ar puteă şi câteva icoane care să 
facă povestirea mai vie. 

Din cele spuse urmează că pe lângă observarea lucrurilor, sunt 
de mare folos și tablourile cu scene patriotice, cu întâmplări din 
viaţă, de unde să se poată scoate încheeri în folosul milei, pa- 
triotizmului și faptelor alese. 

S. N. 


e DR —— 
— La culesul viilor, ea la răsboiu să te pripeşti. 

0 nouă variantă a baladei poporane despre Mănăstirea Argeșului. 


Vasile Alescandri publică pentru prima dată in colecţiunea sa balada 
poporană despre clădirea mănăstirii Argeşului (Poezii populare ale Ko- 
månilor 1867 pg. 186). In colecţiunea lui Teodorescu G. Dem, (Poezii po- 
pulare 1885 pg. 160) se găseşte o formă mai deosebită intru câtva și mai 
lungă decât a lui Alecsandri. Dăm acum o variantă nouă a aceleiaşi balade. 
Ea ne-a fost trimisă de vechiul nostru colaborator d-l Const. N. Mateescu, 
profesor, şi a fost auzită in anul 1896 dels un sătean din judeţul Argeș, 


Foae foi cârmâz, 
Pe Argeş în sus, 
Pe cel mal frumos 
Plimbă-mi-se plimbă, 
Plimbă Negru-Vodă 
Cu doamna Ilinca. 
Ei că se plimbă 
Cu nouă zidari, 
Nouă meşteri mari, 
Dascăli şi primari 
Şi Manole zece 
Care şi-i întrece. 

Ei că se plimbă 
Și mi-şi căută 
Loc de mănăstire 
Şi de pomenire 
Şi de case bune. 

Foaie ş'o lalea, 
D'un purear că-mi da, 
Din cale-l opreâ 
Şi mi-l întrebă: 
«Ai, mic purcăraș, 
«Neaoş purcăraş, 
«Cu porcii umblând 
«Şi tu-i întorcând, 
«Că nu mi-ai văzut 
«Şi nu mi-ai găsit 
«Loc de mănăstire 
«Şi de pomenire 
«Şi de case bune?» 

Purcăraş grăiă: 
«Ai măria ta, 
«Eu porcii păzind 
«Şi în sus mergând, 
«Eu că am găsit 
«Şi taream văzut 
«Pe unde-am trecut 
«Hățiş curpeniş 


«Şi ezer fără fund 
«Cu apă curată, 
«Trestioară naltă». 
Domnul mi-ascultă 
Şi se bucură 
Şi-acolo merge 
Şi el că mi vedeă 
Hăţiş curpeniş 
Şi ezer fără fund 
Cu apă curată, 
Trestioară naltă. 
El mi-se plimbă, 
In sus se plimbă, 
In preajmă cătă 
Şi mi-se 'intrista, 
Pe gând că-mi cădeă 
Că el nu găseà 
Cât loc ocolea, 
Loc de mănăstire 
Şi de pomenire 
Și pe case bune. 
l'oae ş'o lalea, 
Domnul că-mi veneâ 
Şi iar că-mi veneă 
Şi iar-mi căută 
Până ce-mi găseă 
D-un dalb luminiș, 
Frumos poeniş 
In sus pe Argiş 
La centinu' nalt, 
Nalt şi răsfirat 
Cum nu eră alt. 
Şi aci-mi veneă 
Şi acl-mi alegeă 
Loc de mănăstire 
Şi de pomenire 
Şi de case bune. 
Foae ş'o lalea, 

Si ce-mi mai făcea ? 
Domnu-mi porunceă, 
Icoană puneă, 

Sus ọ anină 

In cetinu 'nalt, 

Nalt și răsfiirat, 
Cum nu era alt. 

Ziua mi-o puneă, 
Noaptea că-mi pereă, 
In ezer veneă, 

Aci mi-o găseă; 

Și iar mi-o puneă 

Si iar că-mi pereă 

Odată şi iară, 

Până atreia oară. 
l'oae ş'o lalea, 

Domnul ce-mi lăceă? 

El se minună 

Si mi-se'ngrijă, 

Da n'aveă ce lăceă, 

Că Dumnezeu vrea. 

Domnul de-mi vedeă, 
N'aveă ce lăceă. 
Oameni că-mi chemă, 
Pădure tăiă, 

Cărbuni că-mi făceă, 
Care încărcă, 

In ezer băgă, 

Apa de-mi sugeă. 

Şi ce-mi mai lăceâ? 

Şi iar că-mi porneă 
Şi iar porunceă, 
Sanţuri mari săpă, 
lezeru-mi secă. 
Fauri mi-aduceă, 
Grătare-mi făceă, 
Frumos le-aşeză, 
Lucru d'apucă. 

Foae ş'o lalea, 

Şi ce-mi mai lăceă? 
La zid că 'ncepeă, 
Zidea şi zideă 

Şi mereu că-mi zideă 
Până sv înseră, 

Până se înoptă. 

Dar ce ziua zideă, 
Noaptea se surpă. 
Domnul se miră 

Şi se îngrijă, 


Da n'avea ce lăceă, 
Că Dumnezeu vreă. 
Foae și o lalea, 

Manole-mi visă, 
D'un vis că-mi visà 
Şi se deșteptă, 

Şi mi-se îngrijă. 
Meşterii chemă, 
Visul le spuneă, 

Şi astfel le vorbeă: 
«O voi, meşteri mari, 
«Dascăli şi primari, 
«Voi ca să-mi juraţi, 
«Taină să mi păstraţi 
«Ca nişte buni fraţi. 

«Eu când m'am culcat, 
«D'un vis c'am visat, 
«D'un vis minunat: 
«Că tot ce-am lucră 
«Noaptea s'o surpà 
«Pân'ce n'om zidi 
«Mâine'n zori de zi 
«Cea'ntâi soțioară 
«Cea'ntâi zinişoară 
«Ce-o eşi în cale 
«Pe deal ori pe vale 
«S'aducă mâncare 
«La loc de prânzare». 

Foae ş'o lalea, 

Și ce-mi mai făceă? 
Manole-mi vorbea 
Și-astlel le zicea: 

«O voi meşteri mari, 
«Dascăli şi primari, 
«Cine mi-o veni 
«Mâine'n zori de zi 
«Pe rouă pe ceaţă 
«Şi pe negureaţă, 
«Cea'ntâi soţioară, 
«Cea'ntâi zinişoară, 
«Voi s'o apucaţi, 
«Frumos să mi-o luaţi, 
«Pe zid so urcați, 
«In zid s'o băgaţi 
«Şi să mi-o zidiţi, 
«Zidul să sfârşiţi, 
«Lucrul să'mpliniţi». 

Foae șo lalea, 
Meşterii-mi plecă, 

Vorba nu-și ţinea, 
Taina nu-mi păstra 
Si ei că-mi spuneă 
La cele soţioare, 
La cele zinişoare, 
Lucru săntârzie, 
La zid sa nu vie 
Mâine'n zori de zi 
Pe rouă pe ceață 
Si pe negureaţă. 
Foae ş'o lalea, 
Caplea nu ştiă 
Si ea că-mi venea 
Mâine'n zori de zi 
Pe rouă pe ceaţă 
Si pe negureaţă. 
Manole-o vedea, 
Inima i secă, 
Din ochi lăcrămă, 
Şi așa-mi zicea: 
«Doamne doamne sfinte, 
«Dă-i ceva 'nnainle, 
«S'o oprească'n vale 
«S'o'ntoarcă din cale, 
«Bucate să piarză, 
«Zile să mai vază», 
Domnul ascultă, 
Nainte-i scoteă 
Doi bălăurei 
Cu solzi mari pe ei, 
Din gură'neleştaţi, 
Din coadă 'nnodaţi. 
Ea se speriă, 
Bucate pierdeă, 
Inapoi porneă, 
Altele-mi găteă 
Si iarăşi veneă. 
Manole-o vedeă, 
Inima-i secă, 
Din ochi lăcrămă 
Şi aşâ-mi zicea: 
«Doamne doamne bune, 
«Dă un vânt pe lume, 
«Copacii să'ndoae, 
«Drumul să i-l tae, 
«S'oprească'nvale, 
«S'o'ntoarcă din cale, 
«Bucate să piarză, 
«Ziua să mai vază», 

Domnu l-ascultă, 
Și dădu un vânt 
Mare şi cumplit: 
Copacii 'ndoiă, 
Drumul i-l tăiă. 
Ea se speriă, 
Din cale s'opreă, 
Bucate pierdeă, 
Inapoi porneă, 
Altele-mi gătea, 
Si iarăşi veneă. 
Manole-o vedea, 
Inima-i secà, 
Din ochi lăcrămă. 
Și aşa-mi ziceă: 
«Doamne doamne bune, 
«Trimete pe lume 
«O ploae cu spume, 
«Să verse pârae, 
«Să curgă giuroae, 
«Drumul să i-l tae, 
«S'o oprească'n vale, 
«S'o'ntoarcă din cale: 
«Bucate să piarză, 
«Ziva să mai vază». 
Domnu l-ascultă, 
Si dădu pe lume 
O ploae cu spume, 
De vărsă pârae, 
De curgeă şiroae. 
Ea se speriă, 
Din cale s'opreă, 
Bucate pierdeă, 
Inapoi porneă, 
Altele-mi găteă, 
Si iarăşi veneă. 
Manole-o vedea, 
Inima-i secă, 
Din ochi lăcrămă, 
Nimic nu ziceă, 

Că Dumnezeu vreă. 
Foae ş'o lalea, 
Caplea că mi soseă, 

Masă-mi intindeă, 
Bucate puneă, 

Bine că i părvă. 

Da ea, vai de ea, 
Nici că mi-şi ştiă 

Că moartea o pândeă, 

Ci se veseleă. 
Şi mereu vorbeă. 
Foae ș'o lalea, 
Manole-o vederà, 
Inima-i secă, 
Din ochi lăcrămă, 
Nici că mai gustă 
Si aşa-mi strigă : 
«O voi meşteri mari, 
«Dascăli şi primari, 
«Voi să vă pripiţi, 
«Visul să-mi pliniţi! 
«Voi să mi-o luaţi, 
«Pe zid s'o urcați, 
«In zid s'o băgaţi, 
«Frumos s'o zidiţi, 
«Zidul să sfârşiţi, 
«Lucrul să'mpliniţi». 
Meşterii ni veneă, 
Pe Caplea-mi luă, 
Pe zid o urcă, 
In zid mi-o băgă, 
Frumos că-mi zideă, 
Zidul de-mi stiârșeă, 
Lucrul de'mplineă. 
Foae g'o lalea, 
Ei că mi-şi zidea, 
Da Caplea rârdeă, 
Glumă i se părea 
Și agă zicea : 
«Manole, Manole, 
«Meşteraş Manole, 
«Zidăraş Manole, 
«Ori ţi-este de glumă, 
«Ori nu-ţi e d'a bună 
«Să mă bagi de vie, 
«Aci'n temelie ?» 
Manole-o vedeă, 
Inima-i secă, 
Din ochi lăcrămă, 
Si mereu strigă: 
«O voi, meşteri mari, 
«Dascăli şi primari, 
«Pripiţi de zidiţi, 
«Zidul de sfârşiţi, 
«Lucrul de'mpliniţi». 
Meşterii pripeă, 
Zidul se sfårgeà. 
Lucrul se'mplineă. 


ALBINA 


Da ea vai de ea, 
Mereu că-mi plângeă 
Si mereu zicea : 
«Manole, Manole, 
«Meşteraș Manole, 
«fidăraş Manole, 
«Zidul greu sentinde, 
«Mijlocu-mi cuprinde, 
«Pământul mă'nghite. 
«Ori ţi este de glumă 
«Ori nu-ţi e da bună 
«Să mă bagi de vie, 
«Aci'n temelie ?» 
Manole-o vedeă, 
Inima-i secà, 
Din ochi lăcrămă, 
Şi mereu strigă : 
«Q voi, meşteri mari, 
«Dascăli şi primari, 
«Pripiţi de zidiţi, 
«Zidul de stârşiţi, 
«Lucrul de'mpliniţi». 
Meşterii pripeă, 
Zitlul de slârşeă, 
Lucrul de'mplineă, 
Da ea, vai de ea, 
Mereu că-mi plângeă 
Şi mereu ziceă: 
«Manole, Manole, 
«Meşteraş Manole, 
«Zidărag Manole, 
«Zidul greu sentinde, 
«Pieptul mi-l cuprinde, 
«Ţâțişoara-mi curge, 
«Copilaşu-mi plânge. 
«Ori ţi-este de glumă 
«Ori ţi-este d'a bună 
«Să mă bagi de vie 
«Aci'n temelie ?» 
Manole-o vedeă, 
Inima-i secă, 
Din ochi lăcrămă, 
Şi mereu strigă: 
«O voi, meşteri mari, 
«Dascăli şi primari, 
«Pripiţi de zidiţi, 
«Zidul de sfârsiţi,, 
«Lucrul de'mpliniţi». 
Meşterii pripeă, 

Zidul de sfârşea, 
Lucrul de'mplineă, 
Da ea, vai de ea, 
Nu se mai vedeă, 
Ci se auzeă 
Mereu că plângeă, 
Și mereu ziceă : 
«Manole, Manole, 
«Meşteraş Manole, 
«Zidăraş Manole, 
«Zidul greu se'ntinde, 


«Trupul mi-l cuprinde, 


«Țâţişoara-mi curge, 

«Copilaşu-mi plânge, 

«Viaţa mi-se stinge. 

«Ori ți-este de glumă 

«Ori nu ţi-e da bună 

«Să mă bagi de vie 

«Aci'n temelie ?» 
Manole-o vedeă, 

Inima-i secă, 

Din ochi lăcrămă 

Și mereu strigă: 

«O voi, mesteri mari, 

«Dascăli şi primari, 

«Pripiţi de zidiţi, 

«Zidul de sfârşiţi, 

«Lucrul de'mpliniţi». 
Meşterii pripeă, 

Zidul de sfârşeă, 

Lucru de'mplineă, 

Da ea vai de ea, 

Nu se mai vedeă, 

Ci se auzeă, 

Din zid că eşă 

Un glas ce ziceă: 


«Doamne, doamne bune 


«Trimete pe lume 
«Ingeraşul tău 

«La copilaşul meu. 
«Ploaea d'o cădeă, 
«Pe el l-o scăldă ; 
«Zăpada d'o ninge, 
«Pe el mi l-o unge; 
«Frunza d'o pică, 
«Mi l-o înfăşă; 
«Vântul d'o suflă, 
«Mi l-o legănă; 
«Soarele-o luci 

«Şi mi l-o'ncălzi». 
Foae ș'o lalea. 

Manole-o vedeă, 

Inima-i secă, 

Din ochi lăcrămă 

Si mereu strigă: 

«O voi, meşteri mari, 

«Dascăli şi primari, 

«Pripiți de zidiţi, 

«Zidul de slârşiţi, 

«Lucrul de'mpliniţi». 
Meşterii pripeă, 

Zidul de-mi slârşeă, 

Lucru de'mplineă, 
Si se veseleă. 


Foae loi cârmâz, 
Pe Argiş în sus, 
Pe cel mal lrumos, 
Plimbă-mi-se plimbă, 
Plimbă Negru Vodă 
Cu doamna Ilinca 
Ei că să plimbă 
Și ei că-mi vedeâ 
Şi se'nveseleă 
D'acea mănăstire 
Pentru pomenire, 


' Frumosă şi'naltă 


Cum n'o mai fi altă. 
Foae s'o laleă, 
Și ce mi-şi lăceă? 
Domnu de-mi vedeă, 
Mult se'nveselea 
S'apoi porunceă 
Schele de-mi strică, 
Scări de ridică 
Si sus că-mi lăsă 
Pe cei meșteri mari, 
Dascăli şi primari 
Şi Manole zece, 
Care şi-i întrece. 
Foae ş'o lalea, 
Da ei ce-mi făcea? 
Ei mi-se'ntristă 
Şi mi-se rugă 
S'apoi că-mi tăceă 
Aripi sburătoare 
Din şiţe şi sfoare 
Şi depe podiș, 

Depe coperiș, Si unde rădeă, 

Imi zbură spre soare Acolo-mi eşiă 

Pe câmpia mare. D-un mic izvoraş, 

Si cum că-mi zbură, D-un mie pârâiaș, 

Nici mult că ţineă Cu apă vioară, 

Și jos că-mi cădea. Rece și ugoară, 

C. N. Mateescu. 
Pe a 


Pâinea în vechime 


Revista populară Țara Noastră din Sibiu dă o serie de notițe despre 
pâine. Extragem următoarele din acel articol : 


Moise aminteşte primaoară de pâine. El face deosebire 
între pâinea dospită şi nedospită. Profetul Osia face pome- 
nire despre cuptorul de pâine. De pitar iarăşi Moise spune, 
când scrie despre întâiul pitar din Egipet. La profetul Iere- 
mia găsim urme despre uliţa pitarilor. Din vremea Grecilor 
vechi Elianus ne spune de 45 de pitari, dintre cari cel mai 
vestit a fost Theairo, pe care-l preamăreşte şi Plato în scrie- 
rile lui. Scriitorul Ateneus (2—300 de ani după Hristos) face 
pomenire despre vre-o 72 feluri de coacere de pâine. 

Romanii cei vechi trăeau cu uu fel de păsat făcut din bu- 
cate pregătite şi pisate în piuă. Tot aşa Carthaginenii. Unii 
îl şi coceau în cuptoare, cum s'au aflat în săpăturile făcute 
în deosebite locuri. 

După spusele scriitorului Pliniu, Germanii şi Galii au cu- 
noscut înaintea Romanilor aluatul. 

In Francia, în veacul al VIII mâncau pâine de grâu, pâine 
rotundă, subţire şi lucie, pe care o foloseau şi pe vremea 
lui Ludovic al XII. 

Pe timpul lui Pipin în Anglia nu.eră cunoscută pâinea 
albă de grâu. Credincioşilor le împărţiă episcopul după li- 
turghie. Pâinea se pregătiă numai pentru cei din casă şi e 
aproape de necrezut, că la 1804 la Manchester nu eră nici 
un pitar de meserie. 

Meseria de pitar aducea foarte bun câștig, dar sta sub 
supravegherea dregătorilor. La anul 1688 pe podul din Praga 
se puteă vedeă încă corfa în cari închideau şi-i cufundau 
pe vre-o câteva minute în apă, pe cei ce făceau pâinele mai 
mici de cum se cereă, 

La Slavi pregătirea pâinii eră datoria femeilor. Pâinea 
cea dintâiu pe care o scoteau din alvia (covata, troaca) de 
pâine, eră pe seama zeităților casei, şi aceasta nu erà iertat 
să o mănânce decât stăpânul ori stăpâna casei. Pâinea aveă 
forma de lipie subţire. 


e SI Ia Immo 

NOREG ICU R, 


PO) VAS TE 


i-că eră odată un biet creştin care n'aveă noroc neam. 
Incotro da, tot de silişti pustii aveă parte. A prăsit 
o capră, i-au mâncat-o lupii; o vacă, tot aşa. 

— Mă! mă! Da sec noroc am avut! Mă duc unde- 

oiu vedea cu ochii, căci aici nu mai nojese 

Şi a plecat. S'a dus până unde s'o fi dus. La 'mijloc de 
cale, după un deal şi-o vale, un Rumân săpă la un mal. 

— «Unde te duci, mă Ghineo ?» Uitasem să spui, aşa-i eră 
numele creștinului fără noroc. 

— Ia! încotro oiu vedeă cu ochii, să mă hrănesc, că nu 
mi-a dat Dumnezeu noroc. Da, de unde ştii cum mă chiamă? 

— «De unde ştiu, ştiu eu> — zice Norocul, că el eră săpă- 
torul. «Ia pune mâna pe sapa asta şi hai să săpăm amândoi». 

Au săpat toată ziua la mal. Seara, s'a dus la casele no- 
rocului. Ce case, măre! Ce mândreţe! S'au fost învârtind 
după soare, nu alta! Au mâncat amândoi numai mirodenii 
s'au închinat și s'au culcat, 

Omul nostru nu putea s'adoarmă nici de cum. Se miră şi 
el de bielșugul ce-l găsise şi-l băteau gândurile fel şi chip: 
«-—Mă, da cine să fie omu-ăsta aşa de bogat?!» 

Când să dea şi el ochii în gene, aude glas de femei:—<U! 
Noroace, Noroace! S'a născut un copil. Cum să-l ursim ?». 

Şi le răspunse stăpânul casei: <—Cum să-l ursiţi ? Ia! cum 
sunt eu în seara asta: bine, la căldură, sătul>. 

Se miră mult Ghinea, da tace. Tocmai acum începi. el să 
priceapă câte ceva : <—Pasă-mi-te, alea-s ursitoarele»>. 

Mai trece ce mai trece şi adoarme dus. 

Dimineaţa, tot la mal. Sapă ce sapă şi când înserează 
pleacă iar să mâie undevă. 

Acù Norocul îl duse într'un bordeiu dehulat şi prăpădit 
de pică în el şi nu puteau nici mămăligă să facă. Năcăjiţi 
foc şi cu maţele chiorăind se culcă să-şi odihnească bine, 
rău, ciolanele. Afară plouă, nu glumă. 

Bietul Ghinea! Ce foc şi amar! Când socoteă c'a scăpat 
de trai rău, uite că iar a dat peste el! Il cuprinse o frică 
şi-un urât, Doamne fereşte! «—Mă, mă! N'a fost minciună 
vorba ăluia : 


De urât fugii d'acasă 
Şi urâtul nu mă lasă; 
De urât fugii în lume 
Urâtul vine cu mine! 


Fugi, urâtule, din prag 

Că-ţi sparg capul c'un ciomag; 
Fugi, urâtule, din ușă 

Că-ţi scot ochii cu cenușă! 

Şi tocmai în crucea nopţii, când să închiză ochii, aude 
iarăşi glasul ursitoarelor : 

— Noroace! S'a născut un prunc; cum să-l ursim? 

— Cum sunt eu în sara d'astăsară! 

Şi glasul pieri în noapte. Da, n'apucă să zică norocul «cum 
sunt eu..... » că Ghinea îl şi înhaţă: «— Ha! Care va să 
zică, tu m'ai ursit pe mine să trăesc mai rău decât în bor- 
deiul ăsta? Tu, ticălosule ? Mă miram eu de ce nu mai 
nojesc !> 

Şi-l ia la bătaie: dă-i şi dă-i. 

— Să nu crezi că-mi mai scapi din ghiare; tu, la mulţi 
le-ai dat noroc; de mine ţi-ai bătut joc. D'aia, n'am să te 
las nici mort! Ce s'o alege! Incailea, să ştiu că miam sărat 
inima ! 

Plângi Norocul, se vaită, dar degeaba! Erà un chiloman 
şi un strigăt de-ţi lua auzul. Dacă vede şi vede...... 

— Mă Ghineo, nu mă omorî pe mine, că n'ăi aveă nici 
un bine şi degeaba îţi baţi norocul. Ascultă, omule, un sfat 
dacă vrei şi tu să nu faci fără rostuleţ umbră pământului. 

— Ei, ce sfat? 

— Du-te, — zice Norocul, aolindu-se — la boer Califar. Să 
te bagi slugă acolo. Dacă te-o vedeă hărsit la trebi, te-o ìn- 
drăgi şi o hotărî să te însoare. El are şeapte fete, frumoasa 
de pică. Tu să nu vrei să iei pe niciuna; să iei pe Tunsa 
rasa după curci, că, vezi tu, aia e norocul tău.. 

— Şi, pe urmă? 

— Pe urmă, orice-i răgădui şi cine te-o întrebă, să nu spui 
că-s ale tele, ci ale /unsei rase. 

Zis şi făcut. 


S'a dus la boer Califar, s'a băgat slugă şi... pe ce puneă 
mâna, puneă şi Dumnezeu mila. Eră bărbat nevoie mare. 
Apoi eră şi frumos că l îndrăgise nu numai boerul, dar şi fe- 
tele lui. 

Intr'o zi, cum deretecă el prin curte îşi vede şi odorul: 
o fată urâtă, să nu înserezi cu ea în casă duceă curcile la 
apă. Pasă-mi-te eră Tunsa rasa. — «Mă! Urât mi-a fost urâtul 
şi mi l-a dăruit sfântul». Se puse bietul pe gânduri şi înce- 
pă să-şi cânte cântecul: 

De ce n'a lăsat Christos 
Să ia frumos pe frumos 
Să trăiască mângâios ? 
Ci mi-a lăsat Duhul sfânt 
Să ia frumos pe urât 

Să trăiască amărât ?! 

Mai cântă ce mai cântă, da îşi aduse aminte de vorbele 
norocului şi-şi puse în gând s'o ia şi p'asta. 

Boerului, cum mai spusei, îi intrase la inimă, nu alta. 

— «Mă Ghineo, — îi zice într'o zi — «cum văd eu, bun su- 
flet de om ai fost. Şi, d'aea aş vrea să te fac ginere; ştiu 
că mi-ar încăpeă averea pe mâni harnice. După cât ştii, eu 
am şapte fete; pe cari ţi-o alegi ?» 

— Pe niciuna. 

— Cum aşa ? 

— Păi, uite, dacă vrei şi vrei cu toată inima să mă însori, 
dă-mi pe Tunsa rasa după cruci. 

— Cum? d-tale, p'aia? 

— P'aia o vreau eu. 

I-a dat-o; i-a dat avere, pomost, acareturi, vite, orătănii. 
Pusese el nu-i vorbă — boerul, glamnică la inimă că Ghinea 
îi lăsase pe mândreţele lui pentru Zunsa rasa. Plângeau 
şi fetele, da ce eră să mai facă? 

L-a dat la casa lui. Acolo, munciă, munciă de da inima 
din el. A făcut case frumoase, saloane, magazii... Mă rog, 
cine eră ca Ghinea? Le-aveă toate din bielşug, de se miră 
singur ce noroc dedese peste el. De-l întrebă cineva: «—Ale 
cui sunt averile astea?» răspunde : 

— Ale Tunsei rasei după cruci 

Şi averea creşteă văzând cu ochii. 

Azi aşa, mâine-aşa, uite că dela o vreme toemeşte argaţi 
să-i vază de lunci şi —când e să nu fie—îi lasă întro zi 
de capul lor. 

Trece pe lângă ei un creştin 

— Ale cui sunt, măi, luncile astea? 

Unul răspunde: — Ale Tunsei rale după cruci». 

Altul: — nu s'ar mai fi aflat: «Ale lui Ghinea!». 

9i... hi! măiculiță Doamne! Cum a zis aşa, do năpraznă 
au venit ploi mari şi pârjoale şi trăsnete care au dărâmat 
şi ars tot, ba au răsturnat şi surpat pământul. Na mai ră- 
mas nici cât sub negru supt unghie din ce răgăduise Ghinea 
o viaţă întreagă. 

Uluit, mirat că pământul îl mai ţine, flueră şi el a pagubă 
şi se scărpină în cap: 

— «letă, mă, norocul!» 

* 

A mai trăit el, de azi pe mâine, cu Tunsa rasa a mai 
strâns pârdalnica de avere, ferindu-şi gura de a mai spune 
că-i a lui, da n'a mai fost bogat ca atunci. 

— Vezi, moşicule, şi să mai zici că şi fără noroc poţi legă 
două în teiu, văzurăţi pe bietul Ghinea. Da, mai vine une- 
ori şi vorba, că: «Norocul și-l face omul!». 


(Auzită în Priboeni-Muscel). 
C, PRădulescu-Codin. 

NECESITATEA PROTECȚIUNEI ANIMALELOR. 


(Dintr'o cuvântare către săteni) 


Adevăratul om nu poate mâncă, nici hodini acătărei când ştie 
că vitişoara lui e flămândă ori însetată, ori o pătrunde gerul 
sau o arde soarele! La omul care e adevărat om, vitele-s hrănite 
bine şi adăpate la timp întotdeauna, săcelate şi curăţite mai în 
fiecare zi, iar pe vremuri de viscole, ploi reci, etc, stau la do- 
. suri bune şi curat ţinute ca şi în casă!.. 

Si pentru dragostea cu care îngrijeşte de vite, Dumnezeu îl 
răsplăteşte, că-s întotdeauna sănătoase și frumoase. 

Omul cuminte și cu judecată, ori câte nevoi ar aveă asupra 
capului său, nu pune boul la munci grele până nu trece de 
trei ani. - 

Si oare nu are dreptate un asemenea om cu judecată? .. Un 
aşa de mic chinuit are să mai fie el bou acătărei în vremea 
lui? O floare, dacă o deschizi fără vreme, mai este ea floare ? 
Si apoi ce să mai zicem, cinstiţi gospodari şi cinstite gospodine, 
când un aşa nepriceput stăpân încă îi şi mai bate cu un hahău 
cât ziulica de mare, pentru că nu pot duce greutăţile ce trec peste 
puterile lor! Am văzut cu ochii mei cum unul a bătut nişte 
juncşori până a început a le curge sângele pe nas. Dacă unui 
asemensa nelegiuit stăpân i-am aplică o pereche de palme pen- 
tru sălbatica lui faptă, de sigur că el ne-ar da în judecată, ce- 
rând să i se facă dreptate pentru durerea şi rușinea sulerită ; 
dar sărmanele vite cui să ceară dreptate ?.. 

Dacă e aşa, oameni buni, se simte nevoe azi de un fel de 
apărare, de protecțiune a animalelor. 

Dacă se simte această mare nevoie de protecţiune (apărare) 
a animalelor, iată ce-i de făcut: Preot, învăţător, primar, fruntaş 
şi toţi cei ce mai ştim şi mai pricepem ceva, fiecare în satele 
lor, să se întrunească în societăţi, care să aibă de scop sfânt 
şi singur: Protecția animalelor pe toate căile! 

Membrii unor asemenea societăţi prin pilda lor, prin sfatul 
lor blând şi luminat să îndrepte pe cei rătăciţi ce nu ştiu a 
țineă vita omeneșşte. Trebue să ştiţi odată, cinstiţi gospodari şi 
cinstite gospodine, că nepriceperea, neștiinja este cel mai mare 
duşman al omului. 

Dumnezeu, care întotdeauna a scăpat dela peire neamul ro- 
mânesc, ne va da şi acuma toată puterea de suflet, spre a ne 
întruni în societate pentru protecțiunea animalelor, când, 
peste scurtă vreme, vom vedeă răsărind în ogrăzile noastre, 
ca din pământ, vite tot mai mândre, tot mai multe și mai fru- 
moase. 

1. Th. Popovici. 


Invăţător, Bosia, Iaşi. 


—— 98 Iri 

Râia e o boală parazitară, pe care omul o ca- 
pătă dela animalele domestice din jurul său și o 
trece apoi la membrii familiei sale. Nu e greu ca 
sate întregi, cazărmi, închisori, internate, să fie a- 
tinse, în mod înspăimântător, de râie! 

Când zicem râie, înţelegem o mâncărime grozavă 
a pielei, ce chinuește, fără răgaz, zi şi noapte, pe 
cel suterind. < 

Râia se vindecă prin băi şi pomezi de pucioasă; 
prin curățirea patului de dormit şi prin ferberea 
rufelor cu leșie ferbinte. 

Animalele râioase vor fi deasemenea spălate, cu- 
rățate și unse cu aceleaşi pomezi. 


G/USEPPE GARIBALDI 
1807 — 1882 


Giuseppe (osii) Garibaldi, viteazul cărui Italia îi 
datorește atât de mult, s'a născut în 1807 în Niţa 
(Nice) capitala ținutului Niţa, Franţia. Pe atunci 
însă ţinutul Niţa şi Savoia erau italiene, făcând 
parte din regatul Sardiniei. La 1860 i s'au dat Fran- 
ciei. Garibaldi a murit la 1882, în insula Caprera. 

I s'a făcut un monument cu statue la Paris. Zilele 
acestea l-au dezvelit. Francejii îi sunt mulţumitori 
pentru ajutorul ce le-a dat Garibaldi în războiul 
cu Germania. ti 


Giuseppe Garibaldi. 


ca.10 


WWW. 

CGMGARA PAMÂNTULUI. 


Era în spre ziua de Paşti. 

Moş Iordache ieşise afară după ce cântase cocoşii cele trei 
soroace. Un întunerec străveziu domnià deasupra unei li- 
nişti sfinte pământeşti, iar în fundul văzduhului, albastrul 
cerului sclipiă din stelele sale aurii. Insăși firea, se pregătiă 
să înfrumăseţeze mai mult podoaba Paştilor, să înalțe su- 
fetele creștineşti şi să înveselească inimile tinere. 

Moş Iordache sta în colţul casei de din dos, ș'a ascuţit 
auzul şi trăgeă cu urechea pe la vite, fără să simţească ceva. 

S'a întors către răsărit. Zările începeau se îmbujoreze ce- 
rul, iar liniştea adâncă care era atotstăpânitoare, l-a făcut 
pe moş lordache să grăiască singur, după cum îi eră obiceiul: 

— Ne dăruieşte Dumnezeu Paşti frumoase; vremea asta-i 
semn bun. Mulţumesc Domnului, că m'a învrednicit s'ajung 
SE. Inviere... Şi mâna-i făcu semnul crucii. 

Se mai cioşmoli prin sân, să scărpină în cap, căscă de 
vre-o câteva ori şi apoi se învârti către asfinţit, zgâind ochii 
la pădurea neagră şi mută de ciripitul paserilor, 

Deodată pălăi o pară galbenă, pe coasta din livadă. 

Bătrânul îşi pironi ochii deasupra focului; însemnă locul 
tocmai lângă un bolovan mare. 

— Poate că m'a milui Dumnezeu la bătrâneţe, cu v'o co- 
moară, dondăni singur. Şi uite lucru ciudat: în livada meai 
comoară, şi ce comoară bună, dacă a ars în dimineaţa Pa- 
ştilor !... Doamne, mare ești şi milostiv! Făcù iar semnul 
crucii. 

Sărbătorile acelea au fost mai vesele decât oricari altele; 
numai atât, i se păreau lui moş Iordache că trec cam greu. 

Odată duse Paştile, s'a pus în cale de un drug de fier, 
cazmă şi cum eră încă în putere, într'o noapte s'a tocmit pe 
muncă, lângă bolovanul cel din coastă. 

Curgeau de pe trupul bătrânului, rânduri, rânduri de su- 
dori, dar nu se da trudei, încurajindu-se singur: 

— Am robit mai straşnie şi cu biciul după cap, când era 
boerescul şi slavă Domnului că nu-s îmbrâncat. Acum s'a 
vedeă, că mă trudese pentru sinea mea. 

_ In noaptea aceea, n'a putut face nimic pietroiului şi ca 
să nu priceapă nimenea, acoperi săpătura cu nişte bârne. 

A doua noapte, a fost vânzoala cea mare, fiindcă singur 
a trebuit să puie bolovanul în cumpănă şi să-i facă repezuş 
în vale. 

Nu s'a oprit până în mijlocul ogorului. 

De bucurie c'a văzut urnit bolovanul, nici că s'a odihnit, 
căci sub stâncă socotiă sălaşul banilor. 

Cu toată băgarea de seamă cât a căutat, cu toată truda lui 

și măcar c'a avut răbdarea să îndure osteneală şi frică straș- 
nică a comorarului, au fost toate în zadar. Ba încă, trântise 
Şi cogemite stâncă în ogor. 

Altă zoală pe bietul moşneag : să sfarme bolovanul; dar 
treaba asta a făcut-o în ziua mare. 

Vecinul lui Iordache simţise pentru ce-i atâta trudă. Se 
face a se duce la dânsul. 

— Se vede că eşti de-ai lui Sfarmă-piatră, de năcăjești 
bolovanii într'așa fel. 

— Aş vra să-mi curăţ srătura. 

— Până acum n'ai avut când? Tocmai când eşti la slă- 
bire ? 

Moş Iordache cam tângăci. 

— Ba, eu ştiu ce cauţi şi n'ai nimerit locul. Imi dai şi mie 
măcar de un praznic, dacă-i găsi? 

— Dau, cumetre, numai să nu mă ostenesc degeaba. 

— Iacă în grămada asta de pietre îi comoara. Am văzut-o 
şi eu arzând. 

Moş Iordache se socoti, că grămada veneă întrun drept 
cu pietroiul care fuse in coastă şi-i veni a crede, spusa ve- 
cinului. 

lar s'a pus pe muncă bietul moşneag, cu frate şi nevastă, 
şi toată ziulica cărau la pietre într'o altă grămadă de lângă 
uliţă. Şi în v'o săptămână, nu s'a cunoscut unde a fost gră- 
mada, cea cât bordeiul de mare. A scormonit deamărunțelul 
şi afurisita de comoară, nu se dădeă văzută. 

S'a dus să-i spuie amarul, vecinului. 

— Degeaba te-ai lăsat în nădejdea mea cu praznicul... 

— Mare minune!... 

— Ba-i drept aşa. 

Vecinul cel din sus a alergat la vecinul de din jos a lui 
Iordache şi l-a pus la cale să-i spuie că în ceealaltă grămadă 
a văzut arzând bani. 

Intr'un revărsat de zori, cum şedeă moş Iordache înfiptat 
în colţul prispei, din spre vecinul din jos, iacă iese şi cela 
din casă şi-i prinde a povesti, cum într'o dimineaţă ca aceea, 
a văzut arzând o comoară în cutare grămadă de pe ogorul 
lui Iordache. 

— Ii fi visat, vecine? 

— Crede-mă că nu-s copil de eri de-alaltăeri; pe mulţi 
i-am auzit că pe locul tău e o comoară. Pune gând bun şi 
nu te feri de noroc. 

Bătrânul era cam îndoit în suflet, dar după multă gându- 
luială, s'a hotărît să adeverească şi vorba celuilalt vecin. 

S'au înhămat iar cu toţi ai casei la cărat cealaltă grămadă 
de pietre, mult mai mare ca cea dintâi. 

Numai ce o auziai pe baba lordăchioae: 

— Ce păcat oiu fi având de răsplătit, cu pietrele iestea ?.. 
Comoară să fie întrinsa şi tot nu m'aș chinui într'aşa fel! 

-- De unde ştii, măi babo, că dăm peste-o comoară şi-ţi 
fac nişte ciubote; dacăi muri, te duc la groapă cu 7 popi, 
ca pe preotese, numai să fie bani. 

— Zi mai bine că vrei să-mi faci capătul... 

Şi oftaturilebabei nu mai aveau sfârşit, împreună cu moro- 
cănelele. 

Câteva săptămâni a avut de furcă cu prundul din grămadă 
și la urma urmei tot moş Iordache scocioră pământul în 
adâncime, doar a da peste comoară, care, par'că în ciudă... 
nu se zăriă de loc. 

După atâta odovăială, i-a trăsnit în cap că vecinii şi-au 
găsit de şagă cu comoara lui. 

Și socotiți că moş Iordache, a prins mânie ori măcar ciudă 
pe vre unul ? Doamne fereşte!... El nu s'a dat lenei, până 
n'a curaţit toată livada şi ogorul de grămezi de bolovani şi 
pietre, căci scăpase de greul cel mare, încât nu găsiai pe 
pământul lui, piatră de leac. 

Paştile fusese în primăvară de tot şi cum la muntese fac semă- 
năturile târziu, în vremea aceasta locul era curăţit ca în palmă. 

Vecinii mereu îşi găsiă de râs, de comoara lui moş Ior- 
dache şi umpluse satul de isprava lui. 

Ca să le astupe gura, moşneagul a chemat amândoi ve- 
cinii acasă la el, i-a prins a cinsti: 

— Luaţi şi beţi din băutura care nu-i cumpărată cu bani din 
comoara ce mi-aţi spus şi credeam că-i pe moșia mea. Dar vă 
mulțumesc din toată inima că m'aţi făcut să-mi curăţ pământul 
de pe care m'am hrănit viaţa întreagă şi trebuia s'o fac. 
De nu eră pofta de comoară, muream și locul rămânea ne- 
curăţit, cum mi l-a lăsat şi tată-meu. Pentru cei ce-or trăi şi 
s'or hrăni de pe moşia mea, adevărat că le las o comoară 
pământească, un izvor veşnic al bogăției, numai să-l îngri- 
jească bine; căci cât de bun a fi pământul, fără lucrator 
bun rămâne tot sălbatic. 

— Adevărat. Ai făcut ogorul ca un strat din grădină,— 
îl fericeşte un vecin. 

— Numai atât să fi făcut în viaţa d-tale şi n'ai trăit de- 
geaba — îi dă celălalt vecin. 

— Acum te pricep, moşnege! lacă pentru ce m'ai chinuit 
atâta vreme; tot în preajma comorei ai umblat. 

Nici după asta nu s'a astâmpărat moşneagul. 

Aveă 40 prăjini ca porţie de pădure dar numai pădurs 
nu era, ci nişte huceag mărunţel de copăcei frunzoşi. Văzând 
că are puţin folos de pământul acela, s'a apucat şi tot an 
cu an, a curăţit, până ce-a făcut curătura netedă. 

Iar râdeă lumea de el. 

Să fi văzut ce iarbă frumoasă creşteă acolo — cât omul de 
mare — şi trântià în fiecare an câte-o clae bună de fân. 

De-abiă după ce au văzut foloasele cu ochii, sătenii s'au 
încredinţat că din tot satul fânețele şi ogorul lui Iordache 
îs cele mai bine căutate, gunoite şi îngrijite la vreme. 

Toată hula şi glumele lumii s'au schimbat în laude bine- 

ri 

cuvenite, "iar moş Iordache îi tot voinic şi mulţămirea lui 
sufletească, de isprava făptuită, încă tot îl stăpânește; poate 
până la groapă. 

Câţi nu se uită cu jind la moşioara lui, mai ales că n'are 
copii; câți n'ar fi bucuroşi să fi făcut în viaţa lor treaba 
gospodărească a lui moş Iordache. 

Şi din cine ştie ce dor de comoară, bătrânul gospodar a 
ajuns de-a aflat adevărata comoară a pământului, dătătoare 
veşnic de belşug şi e o pildă vrednică de ceeace trebue să 
facă fiecare gospodar cu pământul său. 

Moşneagul nostru mai ţine 15—20 oişoare, care bat în folos 
pe cel cu 30—40 oi rele. Dar ce pripași buni îşi ridică în 
feluritele cocioabe din livada lui, mai rar să vezi.— Are 2 
vaci de doniţă, ca nişte flori de mândre şi câte o vită de cal. 

Pentru dânsul vitele îs copiii lui, căci le dă un traiu în 
desfătare, fiindcă tot el zice: 

— Ii păcat să chinueşti vita, mai bine n'o ţineă. 

Cu vituțele acestea își gunoeşte an de an, ogorul şi livada; 
ele îl îndulcese din bielşug cu frupt (lăptărie) şi pământul 
îl hrăneşte cu prisos, din roadele sale. 


S. Ceodorescu-hirileanu. 
— O 


Păduchii câtorva animale domestice 


Păduchii 07 sunt de două soiuri: 

Unul din acestea (numit în ştiinţă nelophagus ovinus) e foa- 
rte primejdios. El trăeşte la rădăcina lânii şi se hrăneşte cu 
sucul lânii, cu sânge, cu sfărămături de mătreaţă şi de pori. 


Păduche de berbec (zis melophagus Cta), mărit. Liniuţa din stânga 
arată cât e de mare în natură. 


Oaia bolnavă are atârnată de firele ei de lână mici corpuri 
lucitoare ca niște sâmburi de măr. Aceste mici corpuri, nu 
sunt ouă sau lindini, ca la păduchii ceilalţi, ci o stare de 
transformare a parazitului. Femelele acestei insecte fac numai 
un singur puiu viu deodată, sub formă de larvă, ce nu în- 
târziază a se transformă în nimfă, în crisalidă. 

Resfirându-se miţele de lână găsim la rădăcina lor în apro- 
piere de piele păduchi de aceştia. La oile, la cari aceste in- 
secte sunt numeroase, lâna se arată încurcată, încâlcită, iar 
pe alocurea -căzută. Imprejurul lor se vede adesea dând 
târcoale grauri şi codobaturi, care nu rareori se aşează pe 
spinarea acestor oi, ciugulind ca să înghiţă păduchii. 

In America de Nord şi in Islanda, acest parazit constitue 
adevărate nenorociri pentru crescătorii de oi. 

Inţepăturile acestor păduchi produc grozave mâncărimi, 
ce silesc pe oi a se scărpină, frecându-se de obiectele din apro- 
pierea lor, râcâindu-se cu picioarele dindărăt, muşcârdu-se 
cu gura. Ei se întâlnesc peste tot corpul oii; când însă lâna 
e scurtă, tunsă, atunci pentru a scăpă de dinţii ei, se îngră- 
mădesc către cap, în apropierea urechilor şi coarnelor. 

Celălalt soiu de păduchi se observă mai rar. Produc şi ei 
mâncărimi stricând lâna. 


Caprele au şi ele păduchii lor, cari le fac să sufere ca și 
oile. 


Păduche de capră (zis kaematopinus stenopsis), de 20de ori mai mare 
decât este în realitate. 


Ca tratament atât la oaie cât şi la capră se întrebuinţează 
zeamă de tutun. Fierbem 30—50 grame foi de tutun într'un 
litru de apă; strecurăm şi stoarcom apoi foile fierte. Zeama 
aceasta se pune într'o stielă astupată bine cu dop de plută 
străpuns cu o pană de gâscă, în aşa chip încât să nu curgă 
din sticlă decât puţin, prin ţeava de pană. Ciobanul prinde 
oaia o ţine strângându-i capul între picioare, apoi cu mânile 
resfiră lâna şi ciuruie din sticlă apă de tutun, pe părţile 
unde sunt păduchi. 

De multe ori însă nu este nevoie de nici un medicament: 
tunzând oaia, o vindecăm, fiindcă mulţi păduchi sunt tăiaţi 
de foarfeci, iar cei rămași pe corp, cad prin scărpinări şi 
frecările oii de corpurile din prejur. 

Porcul are un singur fel de păduche (numit în ştiinţă kemata- 
pinus urius). El este cel mai mare dintre păduchii animalelor. 
Porcul cu păduchi se arată foarte neliniştit. Pe corpul lui 
se văd adesea băşici roşii produse de păduchi. El se scar- 


Păduchele porcului (zis kaematopinus urius), de 9 ori mare decât 
este în natură. 


pină şi se hârjie cu putere de sghiab, de uşa cocinii, de 
părete, etc., se rostogolește şi se freacă. Dacă nu-l îngrijim 
slăbeşte foarte repede, i se acopere corpul de julituri şi răni, 
poate chiar să moară. 

Ca să-l vindecăm trebue să-l ţinem în cocină curată şi să-l 
hrănim bine. Apoi să-l frecăm cu uleiu de cânepă, uleiu de in 
sau cu untdelemn în care s'a prăjit mai înainte pește. 


Pe pielea cutnelui trăesce două feluri de păduchi. 

Câinii bolnavi au mâncărime, se scarpină mereu. 

Păduchii câinelui se transmit dela un câine la altul; cu 
toate astea este constatat că şi la el, oarecari boale cronice, 
murdăria şi lipsa de îngrijire îl predispun a căpătă aceste 
parazite. Ca să-l scăpăm, să-l tundem, să-l periem şi să-i fa- 
cem băi. 

Se poate spălă cu apă cu creolină sau încă cu apă feni- 
cată 15%, adică la un litru de apă se va pune 15 grame 
acid fenic. 

Aşternutul, culcuşul câinelui se vor curăţă de asemenea, se 
vor spălă şi se vor desinfectă cu apă fenicată. 


Păduchele pisicii este foarte mic şi o supără prea puţin. 
Pisicii ru i se pot face nici băi, nici nu se poate unge cu 
alifie. Intrebuinţăm prafuri insecticide, pe cari le cerem dela 
farmacie şi le suflăm cu o mică pompă la rădăcina perilor. 


Irimia Popescu 
Medic Veterinar. 

Pentru cercurile culturale 


Chestiunea cercurilor culturale sătești a preocupat mult atât 
autoritățile şcolare cât şi pe cei ce se interesează de mișcarea 
țărănească. Multă vreme învățătorii se găseau dezorientaţi mai 
ales în privinţa subiectelor ce s'ar potrivi mai bine a se tractă. 
Incet încet, o îndrumare serioasă a început a se află în destule 
puncte ale ţării. 

Ca să contribuim la adunarea materialului pentru studierea 
acestei interesante chestiuni. Dăm azi—după revista Țara noastră— 
o listă a prelegerilor organizate de «Asociaţiunea pentru litera- 
tura poporului român» din Transilvania. 

Acolo statul nu are nici un zor de a ajuta deșteptarea Romà- 
nilor. De aceea luptă în sensul acesta Asociaţia cunoscută, cu 
reşedinţa în Sibiu. 


1. În despărţemântul Blaj se vor ţineă prelegeri în anul curent 
în următoarele comune: 

1. In Pănade, la 21 Aprilie, despre -Insemnătatea gunoiului 
pentru economie». Conferenţiar d-l Joan Maior, administratorul 
domeniului metropolitan. 

2. In Maânărade, la 14 Aprilie, despre «Cum trebuie sd ne lu- 
crăm pământul. Conferenţiar d. Emil Vlassa,proprietar în Sâncel : 

3. In Ciufud, la 7 Aprilie, despre «Relele cari izvorese din bău- 
tura vinarsului» (1). Conferenţiar d-l G. Precup, profesor și propr. 
în Blaj. 

4. In Veza, la 7 Aprilie, despre « Vacile cu lapte». Conferenţiar 
dl Augustin Morar, agronom diplomat în Sâncel. 

5. In Lunca, la 15 Septemvrie, despre «Ingrijirea pomilor şi a 
poamelor». Conferenţiar d:l Nic. Pop, profesor. 

6. In Cergdul mare, la 16 Iunie, despre «Ingrijirea de sănătatea 
vitelor». Conferenţiar d-l Ioan Maior, administratorul mitropoliei. 

7. In In Roşia de Secaş, la 9 Iunie, despre «Sădirea viei» Con- 
ferenţiar d-l Nicolae Pop, profesor. 

8. In Mihalţ, la 19 Maiu, despre <Folosul învăţlâurii». Confe- 
renţiar d-l Gavril Precup, profesor. 

9. In Iclod, la 2 Iunie, despre <-Vapi şi cartofi ca nutreţ». Con- 
ferenţiar d-l Emil F. Negrufiu. 

10. In Spini, la 12 Maiu, despre «Asigurări». Conferenţiar d-l 
Alere Pop, secret. adın. centrale. 

11. In Bia, la 28 Aprilie, despre «Animalele de casă». Conferen- 
tiar d-l Dr. Ambrosiu Cheţan, profesor. 


l. În despărțământul Braşov: ° 


1. In Rotbay, la 1/14 Aprilie, despre «Plantarea pomilor», cu 
demonstrațiuni practică- și împărţire de pomi. Conferențiar d-} 
An. Boldo”, înv. în Codlea. 

2. In Herman, la 8/21 Aprilie, despre «Aratul, tractarea guno- 
iului şi economia schimbătoare» (rotaţiunea agricolă). Distribuire 


(1) Vinars = rachiu. 

de semințe şi pomişori. Conferenţiar d-l An. Boldor, înv. în 
Codlea. 

3. In Bod, la 15/28 Aprilie, ca mai sus. 

4. In Sân Pentru, la 15/28 Aprilie, acelaş subieet, acelaş con- 
ferențiar. 

5. In Turcheş (Săcele), la 29 Aprilie v. (12 Maiu n.), despre 
«Cultivarea legumelor», cu distribuire de semințe. Conferențiar 
d-l An. Boldor, înv. îi Codlea. 

6. In Brașov, în timpul verii (termenul se va hotări ulterior), 
«Un curs de albinărit» de Ioan Aron, dir. şcol. în pens. 


UI. În despărțământul Orăştie: 


1. In Vinerea, la 14 Aprilie n., despre «Bănci», s Maşini agricole», 
« Biblioteci poporale» şi «Cărţi funduare». Conferenţiari d-nii: T 
Lepădatu, Mofa, Popovici. 

2. In Șibot, la 21 Aprilie n., aceleaşi subiecte, aceiaşi conferen- 

iari. 

j 3. In Pricaz, la 12 Maiu n., şi 4, în Romoşel, la 19 Maiu n., 
despre «Pomărit>, « Notari publici», * Insoţiri economice» şi « Di- 
blioteci poporale:. Conferenţiari d-nii: Baicu, Lepădatu, Mofa, 
Popovici. 

5. In Dâncul mare, la 20 Maiu n., și 6, în Căstdu Beriu, la 2 
Iunie n.. despre «Agricultura raţională», « Insoţiri>, «Maşini agri- 
cole» și Biblioteci poporale». Conferenţiari d-nii: Baicu, Lepădatu 
Moja şi Popovici. 

7. In Turdaș, la 9 Iunie n., şi 8. în Ovrăştioara, la 13 Iunie n., 
despre «Bänci», « Maşini agricole», «Nutreţuri artificiale» şi « Bi- 
blioteci poporale». Conferenţiari d-nii: Lepădatu, Mofa şi Baicu. 

9. In Binţinţ, la 16 Iunie n., şi 10. în Sibişel la 30 Iunie n., 
despre - Pomărit», «Notari publici», + Insoţiri economice» şi « Bi- 
blioteci poporale». Conferenţiari d-nii: Baicu, Lepâdatu, Mofa şi 
Popovici. 

Prelegerile de pomărit vor fi ilustrate cu proecţiuni. Afară 
de prelegerile arătate în program, se vor da proecţiuni din viaţa 
Romanilor, din a Românilor şi altele. Prelegerile se vor ţineă 
cu ajutorul Reuniunii economice din Orăștie. 


VI. În despărțământul Șimleu : 


1. In Bârsăul-de-sus, la 14 Aprilie, despre «Stupărit». Confe- 
renţiar dl George Șinca, învăţător în Oarţa-de mijloc. ķ 

2. In Băseşti, la 21 Aprilie, idem. 

3. In Halmoșd, la 14 Aprilie, despre «Stupărit». Conferenţiar 
d-l Victor Botian, înv. în Cosniciul-de-jos. 

4. In Giumeleiş, la 21 Aprilie, idem. 

5. In Hereclean, le 14 Aprilie, despre « Pomărit». Conferenţiar 
d-l Nicolae Pop, înv. în Hidig. 

6. In Badon, la 21 Aprilie, idem. 

7. In Urminiș, la 14 Aprilie, despre «Pomărit». Conferenţiar 
d-l George Simonea, înv. în Asuagiul-de-sus. 

8. In Băița, la 21 Aprilie, idem. 

9. In Curitãu, la 14 Aprilie, despre «Vierit». Conferenţiar d-l 
Danil Graur, înv. în Giurtele. 

10. Bocşa rom. la 21 Aprilie, idem. 

11. In Siciu, la 21 Aprilie, 

12. In Poptelec, la 14 Aprilie, despre - Mătăsărit». Conferenţiar 
d-l Traian Husti, înv. în Bobota. 

13. In Firmâniş, la 14 Aprilie, idem. 

14. În Cizer, în ziua a 2-a de Rosalii, despre - Agronomie». Con- 
ferenţiar d-l Joan Oegar, înv. în Ceheiu. 

15. In Pria, în ziua a 2-a de Rosalii, idem. 


—— ea 


Ingrijiți-vă gura! 


Este un lucru care nu mai suferă îndoială că trebuie să 
ne îngrijim bine gura. Fiecare recunoaşte că e așa, dar nu 
face ce ar trebui. 

Gura e un loc de întâlnire pentru tot soiul de microbi 
Mii şi mii de asemenea mici vietăţi pe care ochiul nu le deo- 
sebeşte, se strecoară cu mâncarea pe care o mâncăm, cu apa 
pe care o bem, cu praful pe care îl înghiţim fără voie pe 
stradă sau în casă. Unii din aceşti micobi rămân în gură şi 
atacă dinţii; alţii se prind de omuşor ori de fundul gâtului; 
alţii în fine mai îndrăsneţi, se duc până la stomah ori în 
plămâni. 

Ar trebui deci să împiedicăm pe toate căile, dacă nu in- 
trarea lor — ceeace greu am puteă face — măcar dezvoltarea 
lor. Cu cât gura o îi mai curată, cu atâta se vor înmulțì 
mai greu. 

Cea d'intâiu recomandaţie este să ne spălăm gura numai 
decât după masă. E nevoe să mai spunem de ce? Pentru 
că rămân pe gingii şi mai ales pe sănţuleţele dela rădăcina 
dinţilor fărămături foarte mici de alimente; acestea se a- 
mestecă cu microbii absorbiți de afară şi toate la un loc în- 
treţin o continuă fermentare. 

Aceasta produce mai întâiu o respiraţie grea şi nu prea 
bine mirositoare. Noi observăm la alţii, dar nu ne dăm seama 
că şi la noi se petrece cam acelaşi lucru. Mulţi cred să mi- 
rosul “acesta provine din stomah. E greşeală: vine mai mult 
din gură. 

Dar o să ziceţi că mirosul e neplăcut pentru cei dimprejur. 
Mai e încă altă urmare a necurăţeniei gurii, şi aceasta pen- 
tru fiecare în parte: e că se strică dinţii. La rădăcina din- 
ţilor se formează un depozit negru-galben care se întăreşte 
cu timpul. Acesta se numește fartru. Din pricina lui, dinţii 
se slăbesc, se găuresc şi apoi... ţine-te la dureri de măsele! 
Numai care n'a suferit — dacă or fi mulţi! — nu ştie cât de 
groaznice sunt durerile de măsele. 

De aceea, un sfat vă dau, cititorilor: chiar dacă vă spălaţi 


www.dacoromanica.ro 


ALBINA 1119 


dimineața ori seara, nu uitaţi să faceți acelaş lucru şi după 
masă. Intrebuinţaţi o periuță care să nu fie prea tare, dar 
nici prea moale şi clătiţi-vă bine cu apă amestecată cu vre 
un desinfectant. 

Dezinfectantele gurii sunt multe. Sunt doctori cari reco- 
mandă următoarea combinaţie : 


Bhonosălyi”y NOE e Ra n A au, "NON AmO 
Alcoolrder9g0t e e ata în e IDD, 
Menthol 


Iei o linguriţă din acest amestec şi o pui într” un pahar 
de apă. 
Poate ordonanța asta costă cam scump. Poţi să faci alt- 
ceva mai eftin: 
boratide-sodă se... e to ae a ege7.140! grame 
Apă "flartă” se t- 151000 


» 
Şi dacă vei urmă aşa, o să- -mi i mulțumeşti. 


Sfătuitor. 
— If Pa 


Comerciul cu fructe. 

In țara noastră, in genere, tructele se desfac proaspete. 
Desfacerea sub forma aceasta e bănoasă, fiindcă nu cere 
construcții de clădiri anume pentru păstrarea lor. 

Această desfacere insă este restrânsă în cuprinsul țării și 
intro anumită epocă. De aceea trebuie să ne gândim la 
alte mijloace de desfacere; adică să păstrăm fructele și să 
le punem în stare de a fi vândute mai târziu. 

Un chip de a păstră fructele este de a le uscă. Această 
industrie n'a luat la noi avânt destul de mare. Trebvie să 
menționăm încercările ce se fac pe unele moșii ale Dome- 
niilor Coroanei. Alt mijloc mai complicat este a le pregăti 
și a le păstră așă pregătite. 

Cu această chestiune se ocupă dl Al. Dediu în «Revista 
viticolă, horticolă și agricolă dela 20 lunie 1907. 


Principiul conservării şi lucrării fructelor e să obţinem un 
produs care să nu se strice. De ce mijloace ne servim pentru a 
ajunge acolo ? 

Ca să înlăturăm acţiunea micro-organismelor, precum şi o ulte- 
rioară infecţiune ne bazăm pe acțiunea câidurei, adăogarea de 
substanțe, permise de legile sanitare, ce nu lasă dezvoltarea 
bacteriilor, precum şi ezc/luderea aerului şi contactul acestuia cu 
fructele. 

Căldura deci e agentul primordial al conservării fructelor și 
a preparaturilor acestora. Fructele sunt încălzite —mai mult ori 
mai puţin, cu adăogare de zahăr ori nu, după natura prepara- 

tului ce voim a obține, transformându-le într'un produs care să 
dăinuiasră ani întregi, fără a-şi pierde din gustul, culoarea și 
aroma sa și fără a fi atacat de ciuperci parazite, mucegaiuri etc., 
cari se găsesc întâmplător pe fructe şi cari sunt provocătorii 
stricărei fructelor. 

Se încălzesc deci fructele, pentru a se omori eventualele bac- 
terii ce s'ar ailă pe ele; în acelaşi timp se adaugă zahăr, însă 
numai atât cât e nevoie pentru ca fructul să capete puterea de 
a fi inalterabil şi de a-şi spori calităţile sale gustative, iar în 
anumite cazuri, de a-i păstră forma sa naturală. 

Suntem nevoiţi, ori ne dictează modul de fabricaţie, să încăl- 
zim, consecutiv să îngroșăm mai mult produsul; atunci vum utilizà 
o cantitate mai mică de zahăr, căci căldura sterilizătoare are 
o putere de a omori toţi microbii. 

Dacă adăogarea de zahăr e bună, nu urmează de aci că putem 
să adăogăm fără nici o rezervă; o prea mare cantitate face pro- 
dusul fad şi fără gust, de multe ori e mai prost decât acel ce n'a pri- 
mit de loc zahăr. 

Ca să nu se introducă mai târziu infecţiuni, trebue să închidem 
ermetic vasele de conservat, excluzând pe cât e posibil aerul. 

La conservarea fructelor sub formă naturală în vase de sticlă 
(conserve), aceasta se obţine prin ajutorul unui capac garnisit cu 
un inel de gumă, ce se pune în gura vasului. Capacul e înţepenit 
cu un resort ori arc de oţel de forma unei şele decălărit. 

Dacă, în loc de vas de sticlă, avem vase de pământ, atunci se 
astupă gura vasului cu un dop, care ori se întăreşte şi înţepe- 
neşte cu anumite scoabe, ori se unge pe deasupra cu parafină 
ori catran. 

Produsele trebuiesc păstrate in camere răcoroase şi uscate. In 
localuri calde și umede stricarea conservelor nu e rară. 

Dacă am observat că la suprafaţă se formează o pieliţă, asta 
e semn că n'am procedat bine, adică ori n'am sterilizat îndeajuns 
fructele, ori că aerul s'a introdus cu uşurinţă în borcan şi pro- 
dusul a fost atacat de bacteriile din aer. In cazul acesta, dacă 
stricarea fructelor şi mucezirea lor, e în stadiul iniţiai, combatem 
boala prin eliminarea părţei stricate, adăogarea de alcool la su- 
prafaţă ori repetarea din nou a sterilizărei. 
= PP o > 


INŞCIINŢARE 


Pentru lunile de vară, Redacţiunea «Albinei» a decis— ca 
şi in anii precedenţi — să scoată numere duple la câte două 
săptămâni. Astfel apare acum No. 4i (8 Iulie) şi 42 (15 Iulie) 
și vor urmă: 

No. 43. (22 Iulie) şi No. 44 (29 Iulie) vor esi îm- 
preună la 29 Iulie. 

No. 45 (5 August) şi No. 46 (12 August) vor esi îm- 
preună la 12 August. 

No. 47 (19 August) si No. 48 (26 August) vor eşi îm- 
preună la 26 August. 


— 2 PF 

NOTITE DIN REVISTE 


Mirosul de brad și aerui stricat din odăi, 


Se știe cât de stricăcios este aerul închis în odă- 
ile în care locuese mai multe persoane. 

Doctorii recomandă persoanelor care sunt silite 
a locui mai mulţi într'o odaie, să ia aer la pădure 
sau la câmp. Uşor de zis, greu de făcut. 

In cazurile în care cineva este lipsit de aer cu- 
rat, să fiarbă o litră de apă şi să toarne în ca o 
lingură de uleiu de terebentin. Indată se va răs- 
pândi în odaie un miros plăcut de brad, care va 
curăţă aerul tocmai ca într'o pădure de brazi. 

Mijlocul acesta de aerisire se recomandă atât; ce- 
lor bolnavi de piept, cât și celor sănătoși pentru 
a fi feriţi de boală. 

(„Comoara Satelor“) 


Cum se petrece viața unui om? 


Trei ani de instrucțiune pentru om, reprezintă suma ore- 
lor consacrate pentru educaţia lui, când este copil și când 
se face mai mare. Lu an de serviciu militar, căci restul 
până la trei, îl petrece cu alte ocupaţiuni. Unsprezece ani 
de muncă, în toată viața, dacă am socoti toate orele cât 
omul muncește. 

~ Pentru distrație opć anz. Pentru curățenie, spălat, băi, etc. 
¿rei ani. Pentru masă gease ani. Pentru umblare, cinci ani. 
Pentru conversaţie, érez ant. Pentru cetire de ziare și alte 
cărți, șease ani. Pentru somn, douăzeci și patru de ani. 
Aceasta este viața unui om, care a trăit 70 de ani. 


Păstrarea Ouăloi, 


Păstrarea prin zeamă de var. Se stinge varul, apoi se ada- 
ogă patru părţi de apă la una de var; se amestecă bine, apoi 
se aşteaptă până se limpezeşte. Ouăle se spală bine cu apă fiartă 
răcită sau acid boric 5%, apoi se așează într'o putină sau în 
borcane de pământ. După acestea, se toarnă apa de var peste 
ouă ; se astupă bine vasele, apoi se duc într'un loc răcoros şi 
se ţin astfel, până avem nevoe de a le întrebuinţă. 

In felul acesta, se poate păstră ouăle, 4—6 luni de zile. 

Păstrarea prin lapte de var şi cenușă. D-l Doctor Hepites 

mi-a povestit că d-l Nicolae Mallatia, fost arendaș la Viziru, 
păstră ouăle în modul următor: stingeă bine varul în atâta apă 
cât putea să facă ca un fel de lapte bătut gros. In acest lapte 
de var puneă oăle proaspete şi le ţine 4—6 ceasuri. După aceea, 
le scoteă făra a le şterge gi le puneă în cutii sau în putini, în 
așşă fel, ca să fie un rând de ouă şi un rând de cenuşe de lem- 
ne, până umplea vasul; apoi le punea într'o magazie răco- 
roasă şi uscată. 

In chipul arătat, ouăle se pot păstră fără a-şi schimbă gustul 
şi calitatea, timp de şapte ani. 

Cred că acest metod, chiar de n'ar conservă ouăle un timp aşă 
de indelungat, este unul din cele mai bune, din cele mai eco- 
nomice şi sunt convins că un an de zile poate păstră ouăle, în 
cea mai mare siguranţă că nu se va strică. 

D-l profesor Filip, scrie, în cartea «Monografia raselor de găini» 
că ouăle se mai pot păstră spălându-le cu o soluție antiseptică 
în urmă se învelesc într'o hârtie și se ţin atârnate. 

Unii păstrează ouăle, învelindu-le cu un strat de ceară sau de 
lac făcut din spirt amestecate cu clei. Alţii le ung cu unt de 
lemn, ca cu chipul acesta să seastupe porii, prin cari să nu mai, 
pătrundă microbii stricăciunii. 

(«Weterinarul»). 


——— REP AD DR 


Pagina Glumeaţă. 


Glumă din Ardeal. 


L-au pus păcatele şi pe Săcuiu odată să se suie pe caru de foc 
tren). 

Sa pus pe o bancă și aşteptă cum să pornească. Când a por- 
nit însă a pornit ca racu, ori mai bine zis ca dracu, că-l duceă cu 
spatele înainte. Dela o vreme începu al luă amețeli pe bietul 
om învățat să meargă după vârful nasului. 

In stârşit după mult chiu și vai, suferind chiar şi de «boala 
mării» ajunge unde e plecat. 

După ce a ajuns, îl pun iar păcatele de se jelueşte și altora 
de ceeace i-s'a întâmplat. 

Dar unul de coleă dupăce a'nţeles cum stă treaba: 

— Păi, prostule, n'ai putut schimbă scaunul cu cel din faţa ta ? 

— Ce. . . gândeşti că nu mam gândit la asta?. . . . îi 
răspunde mândru «Cocoșul» de SăcuiuDa parc'a fost un făcut: 
tocmai atunci nu eră suflet de om în vagon, cu care să fi putut 
schimbă locul. 


a], L 

Cronica Săptămânii. O 


(29 lunie— 5 lulie). 


= Cele din urmă ştiri despre starea semănăturilor din țară: 

In multe localitåți a căzut ploaie; în unele regiuni cantitatea de apă 
căzută a avut o adevărată înrâurire binefăcătoare asupra vegetațiunei, 
cum a fost în judeţele Prahova, Botogani, Buzău, Muscel, Suceava, Te- 
cuci, Vlaşca, Vaslui și Dâmboviţa; iar în altele ca Ilfov, Iaşi, Covurlui, 
Dorohoi şi Tulcea, cantitatea de apă deşi mai mică, totuşi a adus o îm- 
bunătăţire simţitoare semănăturilor de primăvară. 

Căldurile mari ce am avut au grăbit coacerea oarzelor, al căror se- 
cerat a început din cursul săptămânei trecute şi a pregătit coacerea 
grâului, al cărui secerat s'a început în multe regiuni ale ţărei. 

Rapiţa s'a secerat și treerat. Vegetaţiunea porumbului este puternică, 
dar în unele localităţi unde semănăturile au fost târzii, se simte nevoe 
de ploaie şi porumburile sunt mici şi înapoiate. 

= S'au făcut alegeri de consilieri comunali în Bârlad, Călărași, Pi- 
teşti, Târgovişte, Iaşi. 

= S'a pus piatra fundamentală a bisericii din Chiostel (Constanţa), 
fiind faţă și prefectul județului 

Din Macedonia. 
= Doi Români au fost omoriţi de greci la Livezi. 
Din țări streine. 

Intr'un oraș din China a ars un teatru în timpul reprezentaţiei şi au 
pierit 5000 de persoane. 

= In munţii Alpi zăpezi mari. 4 

= Un nebun a cercat să omoare pe președintele Republicei Franceze, 
dar n'a isbutit. 


La școala normală a «Societăţii pentru învăţătura Poporului 
Român» din Bucureşti, pentru anul şcolar 1907—1908 sunt vacante 
32, din cari 30 pentru clasa I-a şi 2 pentru clasa IV-a. 

Inscierea se poate face cel mai târziu până la 31 August a. c. 
Se cer următoarele acte: 

Pentru solvenţi în clasa I-a: 1) Extractul de naștere, (între 
14—15 ani împliniţi); 2) Actul de vaccină; 3) Certificatul de ab- 
solvire a unei şcoale primare urbane sau al unei școale rurale 
complecte; 4) Un certificat al primăriei locale, prin cari să-i arate 
calitatea de fiu de român ; 5) Certificatul de bună purtare de 
la Direcţiunea şcoalei unde a făcut cursurile, pe coală netimbrată. 

Bursierii şi semi-solvenţi pentru clasa I-a vor mai prezintă: 
a) Un certificat al percepţiei pentru dările ce plătesc părinţii, 
vizat de administraţia financiară ; b) Un certificat al primăriei 
locale, arătând numărul copiilor şi vârsta fiecăruia şi averea 
părinţilor. 

Concurenţii pentru clasa IV-a normală, vor aveă următoarele 
acte: 1) Extractul de naștere, să nu fie trecut de 19 ani; 2) Actul 
de vaccină ; 3) Actul prin care să se dovedească calitatea de fiu 

de român ; 4) Diploma de capacitate a cursurilor gimnaziale sau 
a 4 clase de liceu; 5) Certificatul de bună purtare liberat pe 
hârtie timbrată de direcţiunea școalei unde și-a făcut cursurile. 

Direcţiunea şcoalei poate acordă dispense numai până la şase 
luni în plus. 

= Următorii absolvenţi ai Școalei societății pentru învățătura 
poporului au reuşit la examenul pentru diploma de capacitate : 
Barbălată V. Ion, Bratu Ion, Bumbaru Fir, Castrişeanu Th., Che- 
laru Ion, Ciortan Mihail, Chirulescu Theodor, Comişel Gh., Didi- 
cescu Petre, Dragomirescu Const., Ghiţescu D-tru, Fortuneanu 
Ion, Ionescu Const., Ionescu Nicolae, Mihăilescu Petre, Mihăilescu 
Virgiliu, Nicolaescu Gh., Nucă Gh., Oproiu Const., Popescu Dra- 
gomir, Popescu Ștefan, Popescu S. Tudor, Popescu Victor, Pre- 
torian Victor, Rădulescu Nicolae, Radu Stanciu, Stuparu Gh, 
Iacobescu Anton, Paraschivescu Anghel. 

= Am arătat la timp că examenul pentru înaintarea pe loc a 
învăţătorilor şi a învăţătoarelor, care a început în București și 
Iaşi la i Februarie a. c., a fost casat. 

Noul eramen pentru înaintarea pe loc se va începe în zina de 
1 Februarie 1908. 

Vor puteă cere a fi înscriși la acest examen toţi învățătorii şi 
învăţătoarele cari, la 15 August 1907, vor aveă împlinite condi-" 
ţiunile cerute de art. 7, alin. a b şi c ale regulamentului din 25 
Aprilie 1902. 

Aceste cereri se vor adresa, prin revizoratul respectiv, inspec- 
toratului învăţământului primar cel mai târziu până la 15 Au- 
gust 1907. 

Examenul va constă din probele prevăzute la art. 11 din re- 
gulamentul dela 25 Aprilie 1901, modificat la 21 Martie 1904. 

Operele despre cari tratează punctul c vor fi, pentru examenul 
dela 1 Februarie 1908, următoarele: 

1. Pestalozzi. Cum îşi învăţa Gertruda copiii, traducere româ- 
nească. 

2. N. Iorga. Istoria lui Ştefan cel Mare pentru poporul român, 
București, 1904. 

3. Gr. M. Alexandrescu. Scrieri (ediţie complectă). 


E Oa 


MULȚŢUMIRI F 


= D-l Răducanu P. Popescu, învăţător diriginte în Ferbinţi de sus 
(Ilfov) care se trudeşte de doi ani ca să adune fonduri dentru a ridica 
un monument soldaţilor din satul acela morţi pe câmpul de luptă în 
1877, aduce mulţumiri d-lui P. Sfetescu și d-lui Vlahuţă Slătineanu foşti 
prefecţi ai judeţului Ilfov, cari au acordat sume importante pentru a» 
cest scop. Asemenea au mai ajutat şi următoarele persoane: FI. Pre- 
descu, C. Z. Marinescu, D. Cristescu, C. Dobre, I. Vlăescu, I. Ionescu- 
Niculescu, D. Constantinescu, Preoţii R. Ionescu și A. Donescu. Cărora, 
le aduce acuma mulțumiri. 

= D. G. Biber, diriginte al şcoalei din satul Gimbăşani județul Ialo- 
miţa, aduc mulțumiri d-lui I. P. Radianu, directorul revistei «Jurnalu 

societăței centrale agricole», pentru bunavoința ce a avut de a trimete: 
pentru grădina acestei şcoale diferite seminţe de legume şi plante fu- 
ragere. 

D-1 Constantin I. Toteanu, învăţător în comuna Mălureni-Bădiceni, 
jud. Argeş, în numele elevilor aduce mulțumiri d-lui P. Dumitrescu, 
arendaş în comună, pentru că a binevoit a da şcoalei seminţe de zarza- 
vaturi şi pentru că intotdeauna dă şcoalei sprijinul necesar. 

= Parohul parohiei Scânteești, jud. Covurlui, aduce mulţumiri 
familiei Gh. N. Dobrea din această parohie pentru că a bine- 
voit se cumpere pentru Biserică o Sf. Evanghelie legată în pluș, 
cu iconiţe pictate, în valoare de 100 lei. 


D007 
ERACĂ 


In articolul «Severinul în timpurile moderne» publicat în No- 
40 al revistai noastre, s'a strecurat o eroare de tipar. Rugăm pe 
pe cititori să citească în rândul III al articolului 1833, iar nu 1883- 


DOS 
E 


C LICITAȚIUNI p, 


In ziua de 12 Iulie 1907, ora 10 a. m., se va ține la Eforie, B-dul 
Elisabeta, licitație publică cu oferte închise, pentru darea în în- 
treprindere a reparațiunilor strict necesare imobilului Eforiei din 
Capitală strada Fântânei No. 46. 

Devizul în sumă de lei 2.091 bani 70. 

= In ziua de 19 Iulie 1907, ora 10 a.m., pentru darea în între- 
prindere a lucrărilor pentru împrejmuirea caselor de pe pro- 
prietatea Stelnica, comuna Stelnica, jud, Ialomița. 

Devizul fiind în sumă de lei 1.327 bani 20. 

= In ziua de 31 Iulie 1907, ora 10 a» m. la Eforie, cât şi la 
primăria comunei Brăila, pentru închiriarea pe termen de 3 ani, cu 
începere dela 26 Octomvrie 1907, a locului din oraşul Brăila, Strada 
Călăraşilor colţ cu strada Malului, în întindere de 1.407 m. p. 

Garanţie pentru admitere la licitaţie va fi de lei 100. 

= In ziua de 1 August 1907, ora 10 a. m., cât și la primăria 
comunei Sinaia, licitaţie publică cu oferte închise pentrr darea 
în întreprindere a construiri pentru adăogirea unei bucătării la 
hotelul vechiu Sinaia din Sinaia şi un closet tot la canal în curtea 
ependinţelor acelui hotel, construcţia va începe dela 1 Septem- 
vrie a. c. 

Devizul fiind în sumă de lei 5.464,40. 

Supraoferte şi oferte condiționale nu se primesc. 

Condiţiunile, planurile se pot vedeă la serv. Domenial, secţia 
Bunurilor, în toate zilele de lucru între orele 10:/,—12:/ a. m. 
şi la Sinaia la şeful circ. 

Garanţie provizorie lei 5°/⁄ din suma devizului, cea definitivă 
va fi de 10, din suma rezultată la licitaţie. 

Se pune în vedere d-lor concurenţi art 72—83 din legea-con- 
tabilităţii publice. 

-A i dp Sp oii i 

„STERHAURnA* 


Societatea «Steaua» are de scop a lucră pentru 
întinderea învăţăturii în popor, prin tipărirea gi 
răspândirea de scrieri și publicaţii morale, pa- 
triotice şi de folos practic, şi pentru împiedeca- 
rea, prin toate mijloacele legiuite, a răspândirii 
de scrieri şi publicaţii imorale, sau cu tendinţe 
contrarii statului şi ideii naţionale române. 

Cotizaţia este de cel puţin doi le: pe an, iar pentru învăţători, 
preoţi rurali şi săteni, de cel puţin un leu pe an. Fie-care mem- 
bru este îndatorat ca, în cei d'iîntâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, Bucureşti. 

Comitetul: Preşedinte, loan Kalinderu, Președintele Academiei Ro- 
snâne.— Pice-preşedinte, Sava Șumânescu, mare proprietar, fost senator.— 
Administrator şi casier, Spira C. Haret, Ministru, profesor univer. 
sitar. — Secretar, Const, Banu, profesor secundar, fost inspector şco- 
lar. — Membrii: Petre: Gârboviceunu, Administrator al Casei Sf. 
Biserici Aulocefale Ortodoze homâne, profesor la Seminarul Central 
şi director al Şc. Normale a Societății pentru învcițătura poporului 
român: I. Dimitrescu Procopie, fost senator, fost Primar al Capitalei; M. 
Vlădescu, fost Ministru, profesor universitar; Cristu S. Negoescu, fost ad- 
ministrato» al Casei Școalelor, profesor secundar; Dim. Cocropid, institu- | 
tor. — Cenzori, Const. Alimânesteanu, inginer de mine: Preotul econom 
Const. Ionescu, profesor secundar; Const. Alexandresca, institutor. 


<+- 


Membri înscrişi şi cotizațiuni plătite (urmare). 


Maxim Vasiliu (cămuna Seimeni, jud. Constanţa), 1 leu; Petre Dima 
comuna Ghizdireşti, jud. Constanţa), 1 leu; Vasile Helgiu (comuna 
Azarlâa, jud. Constanța), 1 leu; Pericle Mehad (comuna Covargic, jud. 
Constanţa) 1 leu; M. Mitache (comuna Gheleugic-Pazarlia, jud. Constanţa), 
) leu; I. Constantinescu, (comuna Rohmin-Caltfa, jud. Constanţa), 1 lei; 
1onstantin Seitan, (comana Caramurat, jud. Constanţa), 1 leu; loan C. 
Copovici, (comuna Domnița prin Urleasca, jud. R.-Sârat), 2 lei ; Iulius 
P Mihalcea (comun: Domnița prin Urleasca, jud. R.-Sărat), 2 lei; Cţ. 
T.ţescu (comuna Domnița prin Urleasca, jud. R.-Sărat), 2 lei; Ion Geor- 
Niscu (comuna Domnița prin Urleasca,jud R.-Sărat), 2 lei; Ct. Cârtescu 
geomuna Domnița prin Urleasca, jud. R.-Sărat), 2 lei; C-tin Ioniţoaia, 
)comuna Domnița prin Urleasea, jud. R.- Sărat), 2 lei; Robert Stefanec 
(comuna Domnița prin Urleasca, juil.-S rat), 3 lei; Ioan Condruţ (comuna 
(comniţa prin Urleasca, jud. R.-Sărat), 2 lei; Mihalaiche Ionescu, (co- 
Duna Domaiţa prin Urleasca, jud. R.-Sărat), 1 leu ; Pavel Nicolae (co- 
muna Domnița prin Urleasea, jud.-Sărat), 1 leu; Nicolae Popescu (comuna 
momnița prin Urleasea, jud. R.-Sărat), 1 leu ; Neacşu Gabrielescu (co- 
Dmuna Domnița prin Urleasca, jud. R.-Sărat), 1 leu; Nicolae Cucu (comuna 
Domnița prin Urleasca, jud. R.-Sărat), 1 leu; Joan Dăscălescu (comuna 
Domnița prin Urleasca, jud. R..Sărat), 1 leu; Vasile 'Țigăreanu (comuna 
Domnița prin Urleasca, jud. R.-Săral), 1 leu: Iordaiche Durbacă (comuna 
Domnița prin Urleasca. jud. R.-Sărat), 1 leu. 


Numărul mein brilor înscrişi cu începerea anului 1907 este de 600, iar 
veniturile societății, tot în acest timp, sunt de 2.238 lei. 
(Va urma în numărul viitor). 

LIBRĂRIA NAȚIONALĂ... 


Societate Cooperativă pe Acţiuni 


47, Calea Victoriei, 47-Bucureşti 


Infiinţată cu scopul de a ieftini articolele de librărie și papetărie 


CĂRŢI PENTRU CURSUL wt 4 x 
* de * m PRIMAR ȘI SECUNDAR 


Cărţi Literare Române şi Franceze 
== Material Pentru Şcoale şi Biurouri == 


Tot felul de Imprimate şi Registre pentru Băncile Populare. 
ARTICOLE PENTRU PICTURĂ ŞI DESEMN 
MARE DEPOSIT DE HÂRTIE 


Preţurile mai eftine oa ori-unde. 
52-12 


Nu cumpăraţi maşini ji unelte agricole până nu veţi vizita marele Depou 
Societății in comandită WEIL, JOSEPH & Go. București 


— Strada Smârdan No. 7 — 


Asortat cu tot felul de unelte aratorii, maşini agricole, pentru 
viticultură şi industriale din cele mai renumite fabrici din 
străinătate. 

Se garantează pentru soliditate şi buna funcţiune. 

Se fac preţurile cele mai avantagioase. 

Se acordă condițiuni de plată favorabile. 

Cereţi catalogul gratis şi franco. 10-6 

